Sudski tumači i prevodioci - Lapovo\nSudski tumači i prevodioci Lapovo\nSudski tumači i prevodioci Lapovo - Audio verzija\nLapovo je gradsko naselje u centralnom delu Srbije i pripada Šumadijskom upravnom okrugu. Predstavlja administrativno, privredno, kulturno, obrazovno i zdravstveno sedište istoimene opštine, koju, zapravo, čine samo dva naselja - Lapovo varošica i Lapovo selo. Mesto se prostire pravcem sever - jug i sa tri strane je okruženo rekama - na severu Račom, na jugu Lepenicom, koje se obe ulivaju u Veliku Moravu. Na istoku je Lapovo omeđano poslednjim obroncima planine Rudnik. Ono predstavlja značajno mesto na saobraćajnoj mapi Srbije jer tuda prolazi auto - put E75 koji spaja Srednju Evropu i Bliski istok, kao i međunarodna železnička pruga Beograd - Niš - Skoplje - Atina.\nNa području današnjeg Lapova postojala je ljudska naseobina još u bronzano doba, a u periodu antike ovde se nalazilo malo rimsko naselje na lokalitetu Šavac. U ranom srednjem veku na potezu Klenovac i Samarna osnovana je srpska srednjevekovna naseobina. Naime, u povelji kneginja Milice iz 1395. godine govori se o posedu vojvode Mihajla u Hlapovoj Poljani, što je, zapravo, sadašnje Lapovo. Neki izvori ukazuju i na to da se ovo mesto u turskom katastarskom popisu Smederevskog sanđžaka iz 1476. spominje pod imenom Žabari ili Žabarci. Ono se, zapravo, nalazilo u Donjem kraju današnje opštine Lapovo, na delu Carigradskog druma između Markovca i Batočine. Kasnije se u turskim spisima iz 1516. godine javlja toponim Lipova, za ovdašnje naselje u kome su živeli stočari. Za vreme austrijske okupacije severne Srbije Lapovo se nalazilo na ušću Lepenice u Veliku Moravu, na potezu pod imenom Ključ, ali se odatle stanovništvo polovinom 18. veka, zbog poplave, iselilo na deo koji se naziva Kace, a potom u sadašnji Donji kraj. U tim migracijama su se žitelji krajeva oko Miljkovog manastira preselili u Gornji kraj, te je spajanjem Gornjeg i Donjeg kraja nastalo naselje Lapovo u današnjim okvirima. Ono je 17. marta 1896. godine, Ukazom kralja Aleksandra Obrenovića, proglašeno za varošicu, a decembra 1991. dobilo je status opštine.\nU gradskom naselju Lapovo, kako pokazuju rezultati popisa iz 2011. godine, živi više od 7 hiljada ljudi, dok cela opština broji preko 10 hiljada stanovnika. Većina žitelja je srpske nacionalnosti, a od nacionalnih manjina ima Roma, Albanaca, Bošnjaka, Bugara, Mađara, Makedonaca, Hrvata i Crnogoraca. U privrednom smislu najznačajnija je poljoprivredna proizvodnja, ali i industrija, zanatstvo, trgovina, saobraćaj, ugostiteljstvo i turizam. U okviru poljoprivrede najzastupljeniji su stočarstvo i ratarstvo, a u industriji je najznačajnija fabrika za preradu drveta. Obrazovanje se u Lapovu odvija u okviru predškolske ustanove, osnovne škole sa dva isturena odeljenja i srednje stručne škole sa nekoliko obrazovnih profila.\nOrganizator kulturnih dešavanja u opštini Lapovo je mesni Dom kulture „Stefan Nemanja“, u okviru koga postoji i bioskop, radi kulturno - umetničko društvo i organizuju se mnoge predstave, izložbe, književne večeri i slično. U naselju postoji i biblioteka „Slovo“, koja ima fond od 22 hiljade knjige iz različitih oblasti.\nStanovnici varošice i sela Lapova mogu, ukoliko im je to potrebno, postati i korisnici usluga koje nudi Akademija Oxford, a koje se tiču prevoda i overe službenih materijala. Nudimo, naime, prebacivanje sadržaja svih vrsta dokumenata i javnih isprava u okviru više od 40 svetskih jezika, kao i njihovu overu pečatom ovlašćenog stručnjaka. Takođe organizujemo kurseve stranih jezika, obuku za rad na računarima, dokvalifikaciju ili prekvalifikaciju, to jest, profesionalno osposobljavanje za mnoge poslove koji zahtevaju III ili IV stepen stručne spreme, kao i pripremu za polaganje prijemnih ispita u srednjim i višim školama, gimnazijama i na fakultetima.\nKoje sve usluge mogu da vam ponude prevodioci i sudski tumači Lapovo?\nSlužbena dokumenta bilo kog tipa mogu u našem centru da budu prevedena sa ili na gotovo sve jezike koji su u tom domenu traženi, te tako, pored uobičajenog engleskog, ruskog, francuskog i nemačkog, nudimo i estonski, pakistanski, persijski, romski, korejski i hebrejski jezik, koji nisu baš često zastupljeni u institucijama koje se bave ovim poslom. Prevodioci i sudski tumači Lapovo kvalifikovani su i za rad sa španskim, portugalski, grčkim, italijanskim, turskim i arapskim, a sadržaje zvanične dokumentacije prebacuju i u okviru jezika koji se govore u našem neposrednom okruženju: makedonskog, mađarskog, albanskog, hrvatskog, bugarskog, bosanskog i rumunskog. Možemo da uradimo i prevode na čijoj se jednoj strani nalazi tekst na slovenačkom, poljskom, češkom, slovačkom, holandskom, ukrajinskom ili nekom od jezika iz skandinavske grupe - finskom, danskom, švedskom ili norveškom. Prevodilac i sudski tumač Lapovo u prevođenju koristi i kineski i japanski jezik, a sadržaje medicinske, farmaceutske, pravne ili veterinarske dokumentacije može da prevede i sa ili na latinski jezik. Uvažavajući specifične potrebe potencijalnih klijenata sa slušnim i govornim poteškoćama, u svoju profesionalnu ekipu smo uvrstili i vrhunskog poznavaoca znakovnog jezika.\nBudući da Akademija Oxford pažljivo prati zahteve svojih klijenata i nastoji da u svoj rad implementira sve inovacije sa svetske prevodilačke scene, predstavljamo jednu od retkih institucija na našim prostorima u kojoj možete dobiti direktan prevod koji obuhvata dva strana jezika. Da bismo bili jasniji, navešćemo jedan jednostavan primer. Uzmimo, recimo, da imate neki sertifikat izdat u Nemačkoj, koji je potrebno prebaciti na, neka bude, francuski jezik. Tada će prevodilac i sudski tumač Lapovo neposredno i u jednom potezu prevesti dokument sa izvornog nemačkog na ciljani francuski jezik, a neće raditi postupno, kao što se to praktikuje u većini drugih prevodilačkih agencija, odnosno, neće prevoditi prvo sa osnovnog jezika na srpski, pa tek zatim sa srpskog na traženi strani jezik. To je upravo i razlog zbog koga nam se klijenti redovno obraćaju kad god imaju potrebu za ovakvom vrstom prevoda, budući da naši stručnjaci posao obavljaju efikasnije i jeftinije nego njihove kloege iz drugih centara, jer kod nas nije potrebno za opisanu uslugu angažovati više prevodilaca.\nKako gotovo svi oko nas pate od hroničnog nedostatka vremena i opšte užurbanosti, prevodioci i sudski tumači Lapovo nastoje da svaki posao koji im je poveren završe u što kraćem roku. No, dešava se da je klijentima neophodno da se obrada dokumenata obavi što pre, te traže takozvani „hitan prevod“ i sami određuju termin kada materijali treba da budu gotovi, odnosno, prevedeni i overeni. U takvoj situaciji naši stručnjaci se maksimalno angažuju kako bi ispunili ono što se traži, ali, bez obzira na izmenjene uslove rada, kvalitet njihovog prevođenja ostaje, kao i uvek, na zavidnom nivou. Cena ove usluge će se, međutim, razlikovati od uobičajene, budući da se tada, uz osnovne troškove, obračunava i takozvani „dodatak za hitnost“. Njegova visina je uslovljena brojem prevedenih strana, kao i dužinom vremenskog perioda koji nam je ostavljen za završetak obrade.\nIako je paket naših usluga, koji obuhvata prevod i overu materijala, najpovoljniji za vas, kao klijente, jer na istom mestu, po vrlo povoljnoj ceni i u relativno kratkom roku, dobijate kompletno obrađen dokument koji odmah možete da koristite u praksi. No, prevodilac i sudski tumač Lapovo može, na vaš zahtev, i samo da overi prevod vašeg mazerijala koji je urađen van prevodilačkog centra Akademije Oxford. Tada će, kao i u slučaju spisa koje su na traženi jezik prebacili naši stručnjaci, sprovesti kompletnu proceduru overe, koja je određena zakonom. To znači da će, pre svega, prekontrolisati vaš prevod, detaljno ga poredeći sa originalom, koji mu se u tu svrhu, takođe, dostavlja na uvid. Ovo je, naime, postupak koji moramo da sprovedemo, jer samo prevodi koji u sadržaju, upotrebljenim stručnim terminima i stilu izrade potpuno odgovaraju svom izvoru mogu da budu regularno overeni. Ukoliko je, dakle, to slučaj i sa vašim dokumentom na novom jeziku, biće overen pečatom licenciranog sudskog tumača, kao i njegovim svojeručnim potpisom. Tek tada može postati deo zvaničnog pravnog prometa, budući da na sebi nosi potvrdu da ga je pregledalo i odobrilo stručno lice.\nPonekad se, međutim, ispostavi da prevod koji imate ne može da bude overen, jer ne ispunjava tražene uslove, to jest, nije jednak originalu ili u njemu postoje neke druge nepravilnosti. U tom slučaju problem rešavaju naši lektori i korektori, vrhunski jezički stručnjaci koji će, za tili čas podići kvalitet prevoda na svim nivoima, tako što će uraditi kompletnu redakturu teksta. Prvo će pregledati prevod i original, u svim predviđenim aspektima izjednačiti ova dva dokumenta, proveriti i, ako treba, popraviti prevod stručnih izraza i termina i ispraviti eventualne gramatičke, stilske i pravopisne greške. Tako ćete, za mnogo kraće vreme i manje novca nego što bi iziskivalo ponovno prevođenje, dobiti dokument na jeziku koji vam je potreban, urađen prema svim pravilima obrade službenih materijala.\nPrevodioci i sudski tumači Lapovo mogu da obrade sledeća dokumenta\nJezički stručnjaci koji su angažovani u našem prevodilačkom centru predstavljaju ekipu pažljivo selektovanih profesionalaca koji poseduju sve potrebne kvalifikacije za bavljenje ovim odgovornim i nimalo lakim poslom. Svi prevodioci i sudski tumači Lapovo su, naime, diplomirali na odgovarajućim smerovima Filoloških fakulteta i stekli licencu za rad koju su odobrili nadležni državni organi. Oni imaju vrlo bogato profesionalno iskustvo, a perfektno vladaju svim segmentima jezika sa kojima rade. Mnogi od njih su i izvorni govornici, što, takođe, ide u prilog kvalitetu njihovog rada. Budući da se bave obradom materijala koji će biti uključeni u zvanični pravni saobraćaj, veoma dobro su upoznati i sa svim važećim zakonima i propisima, kao i sa stručnom pravnom terminologijom koja se koristi u ovakvom tipu dokumenata. Osim toga, bitno je da napomenemo da su prevodioci i sudski tumači Lapovo, pre stupanja na dužnost, položili obaveznu profesionalnu zakletvu, koja ih obavezuje na rad u skladu sa aktuelnim regulativama, kao i na odgovarajući odnos prema klijentima i materijalima koji im se dostavljaju na obradu. Radi se o tome da naši stručnjaci podatke iz vaših službenih materijala koje treba da prevedu i overe tretiraju kao poslovnu tajnu, te da će učiniti sve da ih zaštite od bilo kakve nepoželjne upotrebe. Pored toga, vaša privatnost će biti apsolutno zagarantovana, te ćete, tako, u prevodilačkom centru Akademije Oxford, pored kvalitetne i stručne obrade materijala, dobiti i bezuslovnu diskreciju.\nPrevodilac i sudski tumač Lapovo radi sa svim vrstama zvaničnih dokumenata i javnih isprava, bez obzira na koju se oblast duštvenog ili privatnog života odnose njihovi sadržaji. Tako od ličnih isprava prevode i overavaju ličnu kartu, pasoš, ali i ostala dokumenta koja važe samo za jednu osobu. To su, između ostalog, vozačka dozvola, izvod iz matične knjige rođenih (krštenica), uverenje o državljanstvu, saobraćajna dozvola, izvod iz matične knjige venčanih (venčani list), kao i potvrda o prebivalištu, radna dozvola i izvod iz matične knjige umrlih (umrlica).\nČest predmet rada naših stručnjaka je i poslovna dokumentacija koja može biti vrlo zahtevna i komplikovana. Tu, recimo, spadaju različite vrste biznis ugovora, poput kupoprodajnih, zatim ugovora o saradnji, o prodaji roba i usluga i sličnih, statut preduzeća, ulazne i izlazne fakture, revizorski izveštaji, kao i izvodi iz Agencije za privredne registre (APR-a), bilansi stanja i rešenje o osnivanju pravnog lica. Prevodilac i sudski tumač Lapovo profesionalno obrađuje i ulazne i izlazne fakture, osnivački akt preduzeća, finansijske izveštaje, potvrde o kvalitetu proizvoda, bilanse uspeha, ali i poreski identifikacioni broj (PIB), različite poslovne odluke, godišnje izveštaje i celokupnu dokumentaciju potrebnu za prijavu i učešće na nekom javnom prikupljanju ponuda, takozvanom tenderu. Tu spadaju obrasci, predmeri, opšti uslovi, uputstva za ponuđače i grafička dokumentacija sa tehničkim specifikacijama.\nPrevodioci i sudski tumači Lapovo prevode i overavaju i sva pravna akta, odnosno, pisane materijale koji se koriste u međunarodnim pravnim i sudskim poslovima. Ovde se misli na sve vrste sudskih odluka, presuda i rešenja, kao što je, na primer, presuda o razvodu braka, ali i na različite izveštaje, pravilnike, ovlašćenja, sertifikate, punomoćja, licence i pravno zasnovane sporazume, kao što su ugovori o prometu nepokretnosti, o doživotnom izdržavanju i slični. Prevodimo i overavamo i saglasnosti o zastupanju, dozvole za boravak, zahtev za dobijanje vize, nasledničku i ostale zvanične izjave pojedinaca i mnoga druga dokumenta iz pomenutih oblasti. Na vaš zahtev, prevodilac i sudski tumač Lapovo može da uradi i kvalitetan prevod tekovina Evropske Unije, odnosno, pravnih normi ove zajednice država.\nPored tehničke, naučne i građevinske dokumentacije u koju, između ostalog, spadaju deklaracije proizvoda, naučni i tehnički patenti, uputstva za rukovanje, laboratorijske analize tehničkih uzoraka i građeviski projekti sa propratnom građevinskom dokumentacijom, prevodioci i sudski tumači Lapovo prevode i overavaju i dokumentaciju o medicinskim proizvodima, lekarske nalaze, uputstva za lekove i karakteristike proizvoda, specifikacije farmaceutskih proizvoda i ostale pisane materijale iz domena medicine i farmacije koje klijenti, uglavnom, traže radi lečenja u nekoj stranoj zemlji ili upotrebe uvoznih lekova i preparata.\nUkoliko želite da konkurišete za posao, školujete se ili usavršavate u inostranstvu, biće vam potrebni overeni prevodi različitih dokumenata iz oblasti obrazovanja, kojima se potvrđuje stepen vaše školske spreme ili koja se odnose na neke institucije obrazovnog sistema. Tako, prevodilac i sudski tumač Lapovo može za vas da obradi diplomu i sve dodatke diplomi, prepise ocena, svedočanstva o završenim razredima osnovne i srednje škole, uverenja o položenim ispitima, a uz to i potvrde o redovnom školovanju ili studiranju, nastavne planove i programe fakulteta i mnoga druga srodna dokumenta.\nU cilju podnošenja nekih zahteva ili ostvarivanja određenih ličnih prava, nadležnoj instituciji morate predati overene prevode traženih uverenja ili potvrda, a sve to možete dobiti u našem prevodilačkom centru. Prevodilac i sudski tumač Lapovo će precizno prevesti i overiti potvrdu o stanju na tekućem računu u banci, uverenje o nekažnjavnju, kao i potvrdu o redovnom zaposlenju ili o redovnim primanjima, onu o neosuđivanosti, o mestu boravka i, posebno često traženu, potvrdu o slobodnom bračnom stanju, bez koje nije moguće sklopiti brak sa nekim stranim državljaninom ili državljankom.\nKako funkcionišu prevodioci i sudski tumači Lapovo?\nPostupak obrade službenih materijala sastoji se iz procesa prebacivanja dokumenata na traženi jezik i procesa overe. Prevođenje dokumentacije mora da se obavlja strogo prema pravilima i ne sme se ništa raditi otprilike ni prema subjektivnom osećaju. Celokupan sadržaj osnovnog dokumenta mora se naći u prevodu, tačno i precizno izražen na traženom jeziku, a posebno se vodi računa o prevođenju stručnih izraza i termina koji i predstavljaju osnovu jednog ovakvog materijala. Prevodilac i sudski tumač Lapovo radi prema gramatičkim i pravopisnim pravilima, koje perfektno poznaje, a prevod piše takozvanim administrativnim stilom, koji je karakterističan za službene materijale i ima svoje specifičnosti. Kada se prebacivanje na ciljani jezik završi, novi dokument prolazi dve kontrole - za prvu su zaduženi sami prevodioci, a za drugu lektori, te se na taj način osigurava otklanjanje i najsitnijih grešaka, pa prevod u savršenom obliku ulazi u proces overe.\nPrvi deo pomenutog postupka čini detaljno upoređivanje prevoda sa njegovim originalom, koji nam se, u tu svrhu, mora dostaviti na uvid. Čin overe je od ključne važnosti za dobijanje pravno validnih dokumenata, budući da prevod službenih materijala, ma koliko bio dobro urađen, predstavlja bezvredan spis dok ne bude legalizovan i odobren od strane stručnog lica. Uslov za to je da u svim pojedinostima odgovara tekstu izvornika i bude očišćen od eventualnih nepravilnosti. Dakle, ukoliko materijal na novom jeziku ispunjava ove kriterijume, prevodilac i sudski tumač Lapovo ga overava svojim pečatom sa jedinsvenim registracionim brojem i svojeručnim potpisom. Sada je on, sa stanovišta prava i zakona, isto što i ma koji drugi original i, kao takav, se može uključiti u zvanični pravni promet.\nAko želite da prevodioci i sudski tumači Lapovo do kraja obrade vaša dokumenta, morate nam na predviđene načine dostaviti originalne spise ili, makar, njihove regularno overene fotokopije. Nudimo vam mogućnost da ih lično donesete u našu poslovnicu i tamo ih predate ovlašćenom koordinatoru ili da nam ih pošaljete preporučenom poštanskom pošiljkom ili preko neke kurirske službe čije su vam usluge dostupne. Ukoliko je potrebno da vam uradimo „hitan prevod“ materijala, možete ih skenirati i poslati na naš mejl, ali je to jedina situacija kada je omogućena dostava elektronskom poštom. Naime, budući da se na ovaj način ne mogu slati originalna dokumenta, imaćete obavezu da nam ih naknadno, na neki od gore pomenutih načina, dostavite, kako bi prevodioci i sudski tumači Lapovo mogli da ih uporede sa prevodima.\nPoželjno je i da nam na početku saradnje napomenete kako bi vam odgovaralo da preuzmete overene prevode i izvorna dokumenta. Možete ih lično podići u našoj filijali ili tražiti da vam ih pošaljemo na kućnu, adresu firme ili neku treću lokaciju. Dostava materijala biće izvršena preporučenom poštanskom pošiljkom ili posredstvom kurirske službe sa kojom već dugo, na tom polju, sarađujemo. Cena ove usluge naplacuje se odvojeno od troškova vezanih za prevod, overu i ostale poslove koje su, u konkretnoj situaciji, za vas obavili naši stručnjaci. Platićete je, najverovatnije, prilikom preuzimanja dokumenata i to u visini koju, u skladu sa svojim cenovnikom, odredi angažovana dostavna služba.\nCena prevoda se formira na osnovu broja obrađenih strana, a prema opšteprihvaćenom prevodilačkom standardu, na jednoj od njih se nalazi tekstualni sadržaj od 1800 slovnih mesta sa sve uračunatim razmakom između reči. Ovo pravilo se primenjuje kod svih pisanih materijala, pa i kod zvaničnih dokumenata, iako jedna njihova strana obično sadrži znatno kraći tekstualni sadržaj. Inače, sve cene usluga koje imamo da vam ponudimo možete pogledati u cenovniku na zvaničnom sajtu Akademije Oxford ili se o tome raspitati kod ovlašćenih koordinatora u našoj poslovnici.\nNakon što se overe pečatom licenciranog sudskog tumača, prevedeni materijali mogu postati deo zvaničnog pravnog prometa. Međutim, postoje i oni kod kojih ova vrsta legalizacije nije dovoljna, već moraju proći i overu takozvanim Apostille pečatom. Pomenuti postupak se sprovodi od 1961. godine, kada se stotinak država u Hagu saglasilo sa odredbama međunarodne Konvencije o ukidanju potrebe legalizacije stranih javnih isprava. Apostilirana dokumenta ne treba dalje proveravati ni overavati i ona se mogu, bez ikakvih problema, koristiti u pravnim sistemima svih država koje su se saglasile sa pomenutom Konvencijom.\nApostille pečat je urađen u formi štambilja i u njega se, na tačno propisan način, unose traženi podaci. Postupak apostiliranja je vrlo specifičan i nije isti za sva dokumenta. On ni u jednom slučaju ne isključuje overu koju vrši ovlašćeni sudski tumač, ali se ne sprovodi kod svih službenih materijala. Nikada se, na primer, ne radi za administrativne isprave koje se neposredno odnose na neki carinski ili trgovinski posao niti za isprave koje su izdali diplomatsko - konzularni predstavnici. Pored toga, u nekim situacijama, Apostille pečatom se overava samo prevod, a u nekim drugim prilikama potrebno je da se ovaj pečat stavi i na prevod i na original. Takođe, kod pojedinih dokumenata potrebno je da se i sadržaj pečata prebaci na ciljani jezik, te se tada prvo radi overa Apostille-om, a onda prevodioci i sudski tumači Lapovo prevode i overavaju dotični materijal.\nU Republici Srbiji za overu Apostille pečatom zaduženi su predsednici ili ovlašćene sudije teritorijalno nadležnih osnovnih sudova, čija se sedišta, prema novom zakonu, nalaze u svakom većem mestu. Kako prevodilac i sudski tumač Lapovo ne sprovodi apostiliranje, nema ni profesionalnu obavezu da bude upoznat sa svim pojedinostima ovog postupka. Stoga će vam on dati samo osnovne informacije o toj vrsti overe i uputiti vas na nadležnu pravosudnu instituciju u vašem mestu, gde ćete moći o svemu da se podrobno raspitate. Veoma je važno da nadležnom službeniku tačno navedete koji dokument apostilirate, kao i u koju svrhu planirate da ga u budućnosti koristite, jer ćete tako dobiti validne i upotrebljive informacije.\nAko je za vaš konkretni dokument potrebna Apostille overa, nadležnom osnovnom sudu podnosite odgovarajući zahtev i predajete original materijala koji legalizujete, njegovu fotokopiju, koja će ostati sudu, kao i fotokopiju vaše lične karte.\nGde i kako dobiti obaveštenja o Apostille overi?\nZa područje opštine Lapovo, kao i za grad Kragujevac i opštinu Batočina nadležan je Osnovni sud u Kragujevcu, te se u ovoj pravosudnoj ustanovi možete raspitati o svemu u vezi sa apostiliranjem dokumenata koja će se koristiti u inostranstvu. Sud se nalazi na Trgu Vojvode Radomira Putnika 4, a broj telefona je 034-307-600.\nMolimo vas da nas na neki način kontaktirate i pitate sve šta vas interesuje u vezi sa postupkom prevoda i overe dokumenata ili sa našim načinom rada. Potrudićemo se da vam pružimo što potpunija obaveštenja, a, ako bude potrebe, dobićete i termin za besplatnu konsultaciju sa nekim od naših eksperata.\nKategorije prevoda za Lapovo\nIzračunajte okvirnu cenu prevoda za Lapovo\nSpisak sudskih tumača za grad Lapovo\nCenovnik prevodilačkih usluga sudskih tumača za grad Lapovo\nSudski tumači i prevodioci u Lapovu\nAkademija Oxford Lapovo


ZASEDALO OPŠTINSKO VEĆE | LAJKOVAC NA DLANU\nPosted on November 2, 2018 November 3, 2018 by Snežana Bilić\nDanašnja sednica Opštinskog veča opštine Lajkovac, 77. po redu, ostaće zapamćena po dve važne odluke: formiranju Komisije za kapitalne projekte i sistematizovanom radnom mestu rukovodioca za upravljanje otpadom u komunalnom preduzeću.\nNenad Džajević, zamenik predsednika opštine, u izjavi za medije nakon sednice, rezimirao je današnje odluke veća:\n“Dnevni red današnje sednice sadržao je šest tačaka. Najpre smo imali usaglašavanje vezano za rad Zajedničkog pravobranilaštva grada Valjeva i četiri opštine, uključujuči i Lajkovac i usvajanje izveštaja o radu, koji je podneo pravobranilac Darko Kostić.\nUsledile su dve tačke vezane za sport: prva se odnosila na projekat realizovan tokom leta – Otvorene zabavne škole fudbala, a druga na redovan periodični Izveštaj sportskih organizacija.\nIstakao bih izmenu u sistematizaciji u JP “Gradska čistoća”, kojom je sistematizovano radno mesto rukovodilac za upravljanje otpadom, čeme se polako usaglašavaju sa projektom Eko – Tamnava.\nDoneta je Odluka o formiranju Komisije za kapitalne projekte, na čijem je čelu predsednik opštine Andrija Živković. Zadatak te komisije je da rangira, selektuje, sve kapitalne investicije, one koje se rade na period od tri godine i kasnije prosleđuje komisijama u nizu. Ova komisija je zapravo jedan segment, ona dolazi izmešu opštinskog odeljenja, koje je preuzelo poslove bivše Direkcije, to je Odeljenje za komunalne, građevinske i stambene delatnosti, oni će faktički u celom ovom nizu činiti jedinicu za upravljanje. Oni će predlagati projekte, zatim dolazi na red komisija koja je danas formirana i poslednja u nizu je ekspertska komisija koja će ocenjivati njihovepredloge i davati konačno na odlučivanje lokalnom parlamentu”\n← ZAHTEV ZA HITNU SANACIJU PUTEVA NA TRASI KORIDORA\nŠESTI TRIJUMF SEZONE →


Otpremljena prva RFS linija sa sarajevskog aerodroma - INFORMACIJA JE KAPITAL - Capital.ba\n27. maj. 2018. 10:30 Objavljeno u OSTALO\nSARAJEVO – Međunarodni aerodrom Sarajevo uspostavio je prvu RFS (Road Feeder Service) liniju na relaciji Sarajevo-Beograd, koja je realizovana u saradnji sa aviokompanijom Air Serbia.\nUspostavom ove linije sarajevski aerodrom ostvaruje novi kvalitet u segmentu cargo usluga i značajno unapređuje svoje mogućnosti u pogledu prevoza robe.\nOvaj vid prevoza uobičajen je u svijetu i predstavlja dodatak prevozu robe zračnim putem, a koristi se pretežno za transport robe do destinacija na kojima avio kompanija ne leti ili do destinacija na kojima redovne avio linije nisu u mogućnosti sigurati dovoljne transportne cargo kapacitete.\nUspostavljanjem RFS linije za Beograd, stvoreni su uslovi za otpremu roba većih dimenzija uz direktnu konekciju na letove kompanije Air Serbia iz Beograda, u najkraćem mogućem roku.\nMeđunarodni aerodrom Sarajevo je osigurao sve logističke kapacitete u smislu smještaja i manipulacije robom na mjestu gdje će se vršiti prihvat robe od pošiljatelja.\nRobu je sada moguće dostaviti na Aerodrom Sarajevo svaki radni dan, a u organizaciji kompanije Air Serbia transport će se vršiti jednom sedmično.\nNa realizaciji projekta zajednički su radili Međunarodni aerodrom Sarajevo, Carinska ispostava Aerodrom Sarajevo i Aviation Services Sarajevo kao glavni cargo prodajni agent kompanije Air Serbia za teritoriju BiH, saopćeno je iz Međunarodnog aerodroma Sarajevo.\nKljučne riječi: aerodrom sarajevo, air serbia, izbor, Road Feeder Service, sarajevo-beograd, vazno\nEkskluzivno: Pukla guma na avionu prilikom slijetanja sa banjalučki Aerodrom\nNakon 24 godine poletio avion iz Beograda za Njujork\nAir Serbia donosi privredi 211 miliona evra


Mans traži smjenu državnog tužioca Crne Gore\nPodgorička nevladina organizacija Mreža za afirmaciju nevladinog sektora (MANS) zatražila je danas smjenu vrhovnog državnog tužioca Crne Gore Ranke Čarapić. U pismu predsjedniku Skupštine Ranku Krivokapiću, MANS zahtijeva zakazivanje "hitne sjednice" parlamenta na kojoj bi Ranka ČarapiĆ bila razriješena funkcije.\nKao razlozi za smjenu navode se "iznošenje laži" I "obmanjivanje poslanika i javnosti". MANS je Čarapićevoj najviše zamjerio to što je ona nedavno, na sjednici Nacionalnog savjeta za evropske integracije, navodno rekla da državno tužilaštvo nije moglo da podnese tužbe za krivična djela protiv vlasnika Željezare u Nikšiću jer nije raspolagalo informacijama o stanju u toj fabrici.\nMANS tvrdi da su upravo oni državnom tužilastvu dostavili članke iz medija "o mogućim krivičnim djelima" u nikšićkoj Željezari.\nU saopštenju je navedeno da je Ranka Čarapić "slagala" javnost, a njoj su na dušu stavljeni i drugi "konkretni primjeri", zbog kojih bi morala da bude smijenjena sa funkcije vrhovnog državnog tužioca Crne Gore.\nRanka Čarapić je, prema ocjeni MANS-a, "nespremna ili nesposobna da se uhvati u koštac sa organizovanim kriminalom" i zato treba da bude\nsmijenjena "po hitnom postupku".


Prelazan na online nastavu\nPo preporuci KONUS-a i Kriznog štaba a u cilju zaštite od širenja zaraze virusom COVID-19, Integrisani Univerzitet „Union - Nikola Tesla“ uvodi on-line nastavu počev od 27.11.2020. godine do 21.12.2020.godine.\nKonsultacije, kolokvijumi i odbrane diplomskih i master radova održavaće se po dogovoru sa predmetnim profesorima u prostorijama Integrisanog Univerziteta Union Nikola Tesla, uz poštovanje svih mera zaštite od infekcije.\nSve eventualne promene i informacije biće objavljene na sajtu Univerziteta.\nU periodu od 27.11. do 21.12.2020.godine radno vreme studentske službe i ostalih stručnih službi Univerziteta je od 8-14h.


Sportske vesti rezultati tabele komentari - Sport IN - Državno prvenstvo u klasi F1N\nNaslovna Drugi sportovi Vazduhoplovstvo Državno prvenstvo u klasi F1N\nU nedelju, 26. marta, Aeroklub "Nova Pazova" organizuje Državno prvenstvo u klasi F1N u Hali sportova u Novoj Pazovi. Po završetku nacionalnog nadmetanja sledi revijalno takmičenje u podlasi F1N-150.\nVeć petu godinu za redom, AK "Nova Pazova" organizuje ovo prvenstvo. Ovoga puta očekuju nastup 33 takmičara iz Sombora, Subotice, Beograda, Zemuna, Trstenika i Nove Pazove, a učešće na pratećem Kupu Nove Pazove najavili su i modelari iz Zrenjanina i Kosovske Mitrovice. Više od polovine prijavljenih učesnika su juniori, što domaćine posebno raduje.\n"Naša hala je odavno poznata gotovo svim takmičarima i zato očekujem da će svako izvući svoj maksimum. U juniorskoj konkurenciji će najverovatnije dominirati Subotičani kao najstariji i najsnažniji, u onoj najmlađoj naravno naši mališani iz Pazove, a među seniorima mislim da praktično nema autsajdera. Naša hala spada u najnižu FAI klasu sa referentnom visinom ispod 8 metara, tako da svi mogu da dobace do plafona, a pošto svi imaju kvalitetne modele onda je sve moguće", kaže Martin Grubić iz organizacije takmičenja.\nPopodnevni Kup Nove Pazove u podklasi F1N-150 će biti realizovan u onoliko letova koliko preostalo vreme dozvoli.\n"Tu će nadam se biti novih iznenađenja na tebeli, jer uvek kada državno prvenstvo prođe kako treba, popodne je atmosfera opuštena, svi su dobro raspoloženi a onda su i rezultati sjajni", dodaje Grubić.


Godina dobrih dela\n5 Decembar 2016.\nEUROBANK DOBITNIK NAGRADE ZA KORPORATIVNO VOLONTIRANJE\nEurobank dobitnik je nagrade za korporativno volontiranje za projekat “Eurobank – Godina dobrih dela”. Ovo priznanje dodeljuju Forum za odgovorno poslovanje i Smart kolektiv sa ciljem da se prepoznaju i promovišu kompanije koje, osim novčanih sredstava, ulažu vreme i veštine svojih zaposlenih u razvoj lokalne zajednice.\nAktivnosti u okviru projekta Godina dobrih dela bile su usmerene na više od 30 institucija obrazovanja, socijalne i dečje zaštite, zdravstvenog sistema, zatim humanitarno-ekološke i sportske akcije koje su realizovane tokom 2016. godine. U okviru projekta, zaposleni su donirali svoje vreme i know-how držeći predavanja, radeći volonterski ili učešćem u raznim humanitarnim akcijama. Ukupna vrednost projekta je više od preko 90.000 eur, a od toga 30.000 u materijalnim sredstvima i preko 5.000 sati u vremenu zaposlenih.\n„Učešće u programu korporativnog volontiranja je velika motivacija, ali istovremeno i nagrada za 1.250 zaposlenih u Eurobank. Cilj projekta „Godina dobrih dela“ jeste da kroz udruživanje u društveno korisnim inicijativama zaposleni banke čine svet boljim, jačaju duh zajedništva i empatije i verujem da smo to i postigli“, rekla je Željka Ćirić Jakovljević, direktor marketinga i korporativnih komunikacija u Eurobank.\nEurobank je krajem 2015. godine inicirala projekat „Godina dobrih dela“, koji je osmišljen sa ciljem da aktivno uključi zaposlene koji će tokom cele godine serijom društveno odgovornih aktivnosti pomagati marginalizovanim grupama i promovisati humanost i dobročinstvo. Na ovaj način Eurobank šalje poruku društvenoj zajednici da za dobra dela nije neophodna velika materijalna investicija, već da svaki pojedinac deo svog vremena i minimalnih sredstava može da nameni onima kojima je to najpotrebnije i zbog čega će se neprivilegovani osetiti ravnopravnim članovima društva.


Jačanje saradnje na ekonomskom planu\nAmbasador Goran Aleksić i v.d. pomoćnika ministra spoljnih poslova, u svojstvu specijalnog izaslanika premijera Srbije, predao je danas u Hanoju ličnu poruku predsednika Vlade Republike Srbije Aleksandra Vučića upućenu predsedniku Vlade Socijalističke Republike Vijetnam Ngujen Suan Fuku (Nguyen Xuan Phuc), koja se odnosi na aktuelnu situaciju na Kosovu i Metohiji, kao i na dalji razvoj dugogodišnjih prijateljskih odnosa između dve zemlje.\nU dužem razgovoru sa zamenikom ministra inostranih poslova SR Vijetnama Bui Tan Sonom (Bui Thanh Son) obostrano je konstatovano tradicionalno i višedecenijsko razumevnje, prijateljstvo i saradnja dve države. Sa naše strane ponovljena je zahvalnost za principijelnu podršku Vijetnama teritorijalnom integritetu i suverenitetu Republike Srbije i stavu o ne priznavanju jednostrano proglašene nezavisnosti tzv. Kosova. Izraženo je očekivanje da će pozicija SR Vijetnama ostati nepromenjena. Posebno je razmatrana saradnja na međunarodnom planu i dogovoreno intenziviranje saradnje u međunarodnim organizacijama.\nIstaknuta je potreba unapređenja političkog dijaloga na visokom i najvišem nivou i posebno naglašena potreba jačanja saradnje na ekonomskom planu i predloženi su konkretni koraci koji bi mogli doprineti njenom unapređenju.\nKljučne reči: saopštenja Vijetnam Goran Aleksić Pomoćnik ministra za bilateralnu saradnju Ministarstvo spoljnih poslova


Nenadović: Nove investicije prioritet - JUGPRESS\nPostavio: Jugpress 21 Septembra, 2016\nNove investicije su apsolutni prioritet, kaže predsednik opštine Bojnik Nebojša Nenadović.\n„ Ukoliko ne dovedemo investitore, mislim pre svega na otvaranje novih radnih mesta, nismo postigli potpuni uspeh“, upozorio je on na sednici Opštinskog veća.\n„ Ne sumnjam da ćemo odraditi i puteve, i mostove i vodu i kanalizaciju, i verovatno u narednih par godina završiti i zaokružiti tu celinu po pitanju infrastrukture. Ali je naš glavni zadatak i prioritet je otvaranje novih radnih mesta i dovođenje nekog investitora“, dodao je Nenadović.\nOn je rekao i da je opština imala investitora ali da je godinu dana čekano, zbog nerešenih papira u Republičkoj direkciji za imovinu, u Privrednom sudu i tako dalje. „Protok vremena je učinio svoje tako da je on našao drugu interesnu sferu i pokrenuo drugi posao. Na terenu se vidi, neka građani procene pa neka razmisle kome će dati poverenje za naredni period“, rekao je Nenadović.


Izjava o povredama u saobraćaju\nUsvojena na 42. Svetskoj medicinskoj skupštini, Rancho Mirage, Kalifornija USA, oktobar 1990.\nTeške povrede u saobraćajnim nesrećama su javno zdravstveni problem sa posledicama jednakim onima koja daju ozbiljna oboljenja poput kancera i kardiovaskularnih bolesti. U nekim zemljama ove povrede su jedan od glavnih uzroka smrtnosti među mladima. U današnje vreme, godišnje se dogodi oko pola miliona pogibija na putevima širom sveta, oko sa oko 15 miliona povređenih.\nSudari motornih vozila su posledica iznenadnih, neočekivanih, nekada nesrećnih susreta između ljudi, vozila i puta. Kao i u slučaju bolesti, razumevanje etiologije traume je značajan korak za prevenciju i kontrolu. Preventivni i zaštitnički pristupi imaju ogroman potencijal za efikasnu zaštitu. Saobraćajni udesi i njihove posledice mogu biti redukovani sistematskom i širokom primenom sadašnjih znanja u oblasti dizajniranja vozila, puteva i regulisanja saobraćaja uz podršku odgovarajućih regulatornih kontola. Bez svake sumnje i edukacija javnosti ima takođe značajno mesto.\nNažalost dok su pitanja saobraćaja glavna briga populacije uopšte, saobraćajna sigurnost izgleda da je od marginalnog značaja za javnost, mada je ta briga u porastu. Procenjuje se da u motorizovanim zemljama saobraćajne povrede zauzimaju oko 10% ukupnih bolničkih resursa, ne uzimajući u obzir troškove rehabilitacije, dugotrajnog lečenja i trajne nesposobnosti.\nIako je potpuno tačno da ponašanje korisnika u velikoj meri doprinosi sigurnosti u saobraćaju, u poslednje vreme problem je više usmeren na druge komponente sistema, posebno na vozila i sam put. Zbog toga takođe je adekvatno obrati se praksi i politici onih koji imaju glavnu ulogu u konstrukciji i sigurnosnim operativnim sistemima put-vozilo. Na primer kada je vozilo van kontrole i sudari se, stepen oštećenja zavisi od težine, jačine i drugih karakteristika vozila. Zbog toga berijere i prepreke kao što su branici, veliko drveće i kamenje moraju da se drže dalje od puta.\nMedicina ima istu obavezu da se bori protiv povreda u saobraćaju kao i kada je u pitanju bilo koji drugi problem zdravlja društva i lekari moraju da budu uključeni u razmatranje pitanja koja se tiču kontrole i prevencije ovih nesreća. Nacionalna medicinska udruženja moraju aktivno da rade sa vladama i političarima kako bi se ovom pitanju dao prioritet i preduzele odgovarajuće mere koje se odnose na ljudski faktor, vozila i puteve.\nU cilju prevencije saobraćajnih nesreća, treba, prvenstveno delovati putem poboljšanja izgradnje puteva; to uključuje konstrukciju i održavanje puteva. Infrastruktura mora da bude konstruisana i održavana kako bi odgovala povećanom broju vozila koja koriste puteve. To zahteva investiranje odgovarajućih društvenih resursa. Treba poboljšati održavanje saobraćaja i gde god je moguće, povećati broj autoputeva sa više odvojenih traka, izdvojenih intersekcija i zatvorenih ivica, kako bi se smanjio rizik od čeonih sudara. Važno je razmotriti odvojene puteve gde god je moguće sa efikasnom separacijom za motorne i nemotorne saobraćajnice, posebno za sigurnost pešaka i prevenciju smrtnosti pešaka, koja se procenjuje na 25% ukupnih saobraćajnih nezgoda.\nTreba delovati u pravcu promene ponašanja poesebno kroz edukaciju, uključujući i nepušenje za vreme vožnje, i usresrediti se na napore koji pokazuju uočljivu korist u smanjenju nezgoda u kontekstu individualnog porekla i kulture, nivoa motorizacije zemlje, demografskih i kulturnih razlika. Na primer edukacija i striktna zabrana vožnje pod dejstvom alkohola. Pravilna upotreba pojasa za vezivanje je visoko zaštitina: putnici su uvek obavezni da ih koriste i koristan je zakon koji zahteva njihovu upotrebu.\nTreba obezbediti sigurnost pešačkih prelaza svim rapoloživim sredstvima, uključujući inženjersko zakonodavstvo, potkrepljenje, održavanje, edukaciju i zonske faktore.\nDa bi se obezbedila kontrola povreda, medicinska profesija mora da utiče na da se uvedu sigurnosne mere kao što su : ograničenja, sigurnosne kacige, sigurnosna stakla vetrobrana i prozora, sigurno zatvaranje vrata, teleskopski upravljani točkovi i unutrašnjost vozila koja je manje opasna za povređivanje.\nProizvođači moraju da dizajniraju vozila koja će obezbediti različitim sredstvima svoje putnike. Mora da se primenjuje periodična inspekcija vozila radi sigurnosti.\nPosttraumatska pomoć – u velikom broju slučajeva, preživljavanje i stepen oporavljanja će zavisiti više od prve pomoći na putu nego od kasnijih faza akutnog lečenja. Pažnja treba da bude usmerena na razvoj sistema komunikacije koji brzo locira osobu, transportne službe koje mogu brzo da evakuišu žrtvu i sisteme hitne medicinske pomoći koja može fda obezbedi efikasnu prvu pomoć.


Milioner: Više me naučio StarCraft nego biznis knjige - MediaSfera\nMilioner: Više me naučio StarCraft nego biznis knjige\nDa je StarCraft jedna od najkompleksnijih strategija svih vremena, nije nikakava novost, i ljudi je i dan danas uzimaju kao primer najtežih i najstresnijih video-igara za savladavanje.\nTo izgleda veoma dobro razume i kanadski milioner i biznismen nemačkog porekla, Tobijas Lutk, koji je pre par dana na tviteru izjavio da čvrsto veruje da je više naučio o razvijanju i vođenju biznisa igrajući StarCraft, nego što je to naučio iz svih knjiga o biznisu koje je ikada pročitao.\nTobijas je osnivač i izvršni direktor kompanije Shopify koja se bavi onlajn trgovinom, a pored toga je i zakleti “geek” koji obožava računare i hardver, i koji je još sa desetak godina modifikovao hardver po kući i znao da se bavi programiranjem.\nSa roditeljima se preselio iz Nemačke u Kanadu 2002. godine, gde je i počeo da razvija svoje poslovne ideje i planove, usput vodeći Ruby on Rails framework.\nTagoviStarCraft Tobijas Lutk\nGoogle uveo srpski jezik u kartografski servis Maps\nNetflix i HBO Go dobijaju konkurenciju u Srbiji – stiže SkyShowtime


CG: Rad na identifikaciji autora uvredljivu ilustracije\nTanjug 25. aprila 2021. 23:56\nPODGORICA – Crnogrska policija, u saradnji sa tužilaštvom, intenzivno radi na identifikovanju osoba, koje su napravile ilustraciju uvredljive sadržine na kojoj je ministarka prosvete, nauke, kulture i sporta Crne Gore Vesna Bratić i episkop budimljansko-nikšićki Joanikije, koji je i administrator Mitropolije crnogorsko-primorske.\nKako se navodi u saopštenju Uprave policije Crne Gore, pripadnici Odeljenja bezbednosti Cetinje juče su pozvali jednu žensku osobu koja je na svom profilu na društvenoj mreži objavila spornu ilustraciju uvredljive sadržine i od nje prikupili obaveštenja o tim okolnostima.\nKako se dodaje, ona je navela da je sadržaj preuzela sa jedne stranice i podelila na svom profilu.\nPolicija u odnosu na prikupljene podatke preduzima dalje aktivnosti o čemu će javnost biti blagovremeno obavještena, poručuje se u saopštenju.\nO događaju je obavešten državni tužilac u Osnovnom državnom tužilaštvu u Cetinju koji je naložio da policija sprovede aktivnosti na identifikciji autora spornog sadržaja i osoba koje su sadržaj delile kako bi se utvrdio stepen njihove odgovornosti.\nNa ilustraciji se vidi ministarka kako kleči ispred episkopa Joanikija, a uz to je napisano „Tako se pričešćuje…baka joj rekla“.


„Velika DS“ – zašto i kako dolazi do ujedinjavanja demokrata? | Talas.rs\nNa sednici Glavnog odbora Demokratske stranke održanoj u nedelju 3. marta, usvojena je Inicijativa za pokretanje procesa ujedinjenja i stvaranja velike DS. Ujedinjenje se, za sada, zvanično odnosi na Socijaldemokratsku stranku Borisa Tadića, kao i na stranku Zajedno za Srbiju Nebojše Zelenovića, odnosno Dušana Petrovića.\nIncijativa se zvanično još uvek ne odnosi na Zorana Živkovića i Novu stranku sa kojima se vode razgovori.\nKoja je tačno ideja ovog ujedinjenja i koji su kriterijumi za pridruživanje – zašto je, na primer, u opticaju Tadićeva SDS, ali ne i Jeremićeva Narodna stranka ili Stefanovića Levica Srbije? Šta je to što će novu DS isticati u širem Savezu za Srbiju?\nLutovac: Levica Srbije i Narodna stranka su pozicionirani van gabarita DS i imaju druge vizije budućeg delovanja\nPredsednik Demokratske stranke Zoran Lutovac u razgovoru za Talas objašnjava koji su bili kriterijumi za pozive na ujedinjenje DS i zašto u proces nisu uključene Levica Srbije i Narodna stranka:\n„Prvi kriterijum je ideološko-programska orijentacija, a drugi postojanje obostrane želje da dođe do ujedinjenja.\nNajpre, i jedni i drugi (Levica Srbije i Narodna stranka) su ideološko-programski pozicionirani van gabarita DS-a – levo, odnosno desno od DS-a, pritom i jedni drugi imaju neke druge vizije budućeg delovanja.\nMeđutim, okupljanje oko DS-a se ne iscrpljuje sa navedenim strankama, razgovara se i sa Novom strankom, sa uglednim pojedincima, lokalnim organizacijama“, kazao je Lutovac i dodao da će poseban fokus biti na mladima.\nKada je reč o budućem odnosu ujedinjene DS i Saveza za Srbiju, Lutovac ističe da stalno ponavlja – „što je jači DS biće jači i Savez za Srbiju i obrnuto, što bude jači SZS, biće jači i DS.“\nDodaje i da Demokratska stranka ujedinjenjem ni na koji način ne dovodi u pitanje smisao i svrhu postojanja SZS, već ih produbljuje:\n„U Savez smo se okupili oko onog što nam je zajedničko, a ne oko razlika – oko univerzalnih vrednosti koje su iznad svake ideologije. Istovremeno, svaka članica SZS ce čuvati sopstveni identitet.\nDS će i dalje biti proevropska stranka koja gravitaciono privlači, pre svih, građansko socijal-demokratski orijentisane birače“, poručio je Lutovac.\nŠutanovac: Jačanje stranke levog centra neophodno usled porasta nacionalizma\nČlan GO DS i nekadašnji predsednik stranke Dragan Šutanovac u izjavi za Talas kaže da ideja ujedinjenja nije ništa novo:\n„Lično bih želeo da se u DS vrate oni koji se nisu ogrešili o stranku i koji su ostali u političkom spektru socijaldemokratskih stranaka.\nOvo je dobra stvar za DS, ali i za Srbiju – jačanje stranke levog centra koja je neophodna u vremenu sveopšteg porasta nacionalizma“, dodaje Šutanovac.\nSpasojević: Pretenciozno je najavljivanje formiranja „velike DS“ jer je i dalje reč o stranci koja će imati problem da pređe cenzus\n„Ujedinjenje DS-a je pokušaj da se spoje delovi nekada rasute stranke kao reakcija na, s jedne strane, loše rezultate na izborima svih naslednica DS-a, a sa druge kao potreba da se unutar Saveza za Srbiju ili opozicionog bloka ponovo jasnije artikuliše neka vrsta liberalne, građanske, proevropske opcije“, kaže za Talas Dušan Spasojević, docent na Fakultetu političkih nauka.\nSpasojević dodaje i da je najava formiranja „velike Demokratske stranke“ pretenciozna budući da je i dalje reč o stranci koja će imati problem da pređe cenzus.\nKada je reč o strankama koje su u opticaju za uejdinjenje, Spasojević ocenjuje da je ovakav prvi korak smislen:\n„Verovatno su pozvane stranke koje su u međuvremenu komunicirale i sarađivale. Nije nužno da se pozovu sve stranke koje su nastale iz DS, jer nije reč o javnom konkursu. Odlazak Tadića je bio značajan udarac za DS, između njih nema nikakvih ideoloških nesuglasica, pa je logično da proces počne u okviru matične DS i SDS, a onda treba otvoriti prostor i za druge stranke, pre svega Novu stranku i Zorana Živkovića“, zaključuje Spasojević.\nStojanović: Ujedinjenje DS u iščekivanju formiranja Đilasove stranke\nPolitikolog Boban Stojanović u razgovoru za Talas istakao je da je ujedinjenje DS dobro u smislu ukrupnjavanja, ali da vrednost tog poteza vidi isključivo u sabiranju glasova postojećih DS glasača:\n„U tom smislu, ukrupnjavanje je dobro, zaokružiće se i vratiti ono što je ranije bilo u DS-u.\nMeđutim, meni je tu više problematično što neki stari lideri koji su razočarali birače sada treba da grade novu DS. Ne vidim da kratkoročno mnogo dobijaju time.“\nStojanović dalje ocenjuje da Narodna stranka, kao i buduća stranka Dragana Đilasa, imaju više potencijala:\n„Dragan Đilas može da dobije više glasova od DS na izborima, kad god oni bili raspisani, čak i bez posebno razvijene organizacije, resursa i infrastrukture.\nOvo se, dakle, može posmatrati i kao pokušaj DS da politički preživi i umanji potres formiranja Đilasove partije. Ona će nesumnjivo biti socijaldemokratska, eventualno malo manje pro-EU orijentisana, ali dobar deo ljudi koji su ranije bili funkcioneri DS će ozbiljno razmišljati da se priključi novoj stranci.“\nNaš sagovornik smatra da je dobro što je DS sada u Savezu za Srbiju, tačnije da je dobro što postoji jasan pro-EU element, ali i da „DS samostalno ne nosi više od nekoliko procenata glasova na republičkom nivou.“\nDragan Marković Palma – oličje lokalnih moćnika koji vladaju Srbijom\nTAGS: demokratska stranka opozicija Politika SDS Srbija Zajedno za Srbiju


– Indikativno je da se takva nepotrebna i štetna odluka donosi u tajmingu političke krize i nemogućnosti donošenja ključnih odluka za BiH, ali i ozbiljnih zajedničkih saobraćajnih projekata sa Hrvatskom – rekao je Kožul za Srnu, precizirajući da misli na mostove na Savi kod Svilaja i Gradiške.\nOn je podsetio da su politički predstavnici Hrvata u BiH u više navrata isticali da je u vezi sa izgradnjom Pelješkog mosta postignut kvalitetan stručni dogovor Hrvatske i BiH, te da je reč o projektu od koristi za obe zemlje.\nPrema njegovim rečima, jučerašnja odluka Predsedništva BiH banalna je i nepotrebna, te neće posebno uznemiriti nikoga izvan Sarajeva.\n– Odluka je doneta u maniru besposlenih ljudi koji se, ako neće ili ne mogu da rade svoj posao, a to je da formiraju vlast u BiH, bave tuđim poslovima – pelješkim mostom - rekao je Kožul.\nNavodeći da je dobro da je barem jedan član Predsedništva BiH to prepoznao, Kožul je ocenio kao ozbiljno što se na ovako banalnom pitanju koristi princip preglasavanja.\nPredsedavajući Predsedništva BiH Milorad Dodik preglasan je juče prilikom usvajanja zaključka o zvaničnom stavu BiH u vezi sa nastavkom izgradnje mosta Komarna-Pelješac. Za zaključak su glasali Komšić i Džaferović, a Dodik je bio protiv. Dodik je najavio pokretanje pitanja vitalnog entitetskog interesa u skladu sa rokovima propisanim Ustavom i Poslovnikom o radu Predsedništva BiH, a konačnu odluku o tome doneće sutra Narodna skupština Republike Srpske na posebnoj sednici.


► EU i UNDP u poruci Vladi Srbije traže smanjenje zagađenja i prilagođavanje\nDelegacija Evropske unije u Srbiji i Program Ujedinjenih nacija za razvoj (UNDP) pozvali su danas Srbiju da doprinse smanjenju emisije gasova sa efektom staklene bašte i da podstakne prilagođavanje društva i privrede pretećem uticaju izmenjenih klimatskih uslova.\nU zajedničkoj poruci o klimatskim promenama, upućenoj Vladi Srbije po završetka Samita UN o klimi 2019, na kojem su vlade i privatni sektor iskazali spremnost da do 2050. postignu "nultu neto emisiju gasova sa efektom staklene bašte" (GHG), ukazano je šta treba promeniti i Vladi Srbije je preporučeno da preduzme konkretne mere da bi Srbija spremno dočekala buduće izazove, u skladu sa ciljevima održivog razvoja.\nKako je istaknuto, Srbija treba da radi na smanjenju emisija gasova sa efektom staklene bašte tako što će se to planirati i sprovoditi sa minimalnim uticajem i bez štetnih posledica po živote siromašnih i najugroženijih građana.\nPodseća se da se Srbija obavezala da će do 2030. smanjiti emisiju gasova sa efektom staklene bašte za 9,8 odsto u odnosu na 1990. godinu.\nEU i UNDP su takođe pozvali Srbiju da uloži dodatne napore da podrži i olakša prelazak na "čistu energiju" uz povećaje energetske efikasnosti. Srbija se obavezala da će dostići 27 odsto udela obnovljivih izvora energije u "bruto-finalnoj potrošnji energije" do 2020. godine.\nSrbija će, kako je saopšteno, morati postepeno da pređe sa "energetskog miksa" kojim dominiraju fosilna goriva, na mnogo uravnoteženiji "energetski miks", istovremeno se starajući da prelazak na "čistu energiju" bude pravičan i da nijedan region ne bude zaboravljen.\n"Pozivamo Vladu i resorna ministarstva da razmotre zajedničke pristupe planiranju u oblasti klime i energije u skladu s Nacionalnim energetskim i klimatskim planovima, kako je utvrđeno Uredbom o upravljanju Energetskom unijom", navedeno je u poruci.\nEU i UNDP podstiču Srbiju na dalja ulaganja u inovativne tehnologije i poslovanje, i da uvede pogodne političke, regulatorne i fiskalne uslove za dalju promociju i primenu "cirkularne ekonomije" i da poveća procenat svoje teritorije pod zaštitom.\nEU i UNDP su podsetili da je Srbija od poplave 2014. godine mala 1,7 milijardi evra štete i da je zato važno i "rodno osetljivo planiranje koje će ublažiti uticaj klimatskih promena na ekonomiju i društvo, a posebno na najugroženije stanovništvo".\nKao važnu stavku EU i UNDP navode i "obrazovanje svih slojeva društva o pojedinačnom doprinosu koji svi mogu dati u borbi protiv klimatskih promena".\nTakođe EU i UNDP "podstiču Srbiju da obračunava ekološke i klimatske troškove svih investicija, i da procenjuje uticaj svake velike investicije na društvo i životnu sredinu".


Banje Mađarske * Banje u Mađarskoj: Morahalom, Mako, Đoparoš, Đula\nBanje Mađarske imaju veoma dugu tradiciju. Najvećim delom su to termalne banje sa mnogo bazena i ostalih turističkih sadržaja. Zbog blizine, među našim turistima su najpopularnije banje: Morahalom, Mako, Đoparoš, Harkanj, Heviz, Đula, Sečenji u Budimpešti,…\nPonudu pogledajte na sledećim linkovima:\nAUTOBUSKE KARTE ZA MAĐARSKU\nAutobuske linije iz Novog Sada gotovo svakodnevno voze za Segedin i Budimpeštu.\nNe zaboravite da je preporuka da za sva putovanja u inostranstvo obezbedite polisu mešunarodnog putnog zdravstvenog osiguranja. Osigurajte od nezgode ili nesrećnog slučaja sebe i putnike koji putuju sa Vama…\nUkoliko želite da se informišete o ponudama ili rezervišete odlazak u neku od Mađarskih banja pozovite nas ili pošaljite mail…


Tviter zabranjuje političko oglašavanje, evo kako će to uticati na Srbiju - Infobrif\nObjavljeno 22.11.2019. u 10:10 poslednja izmena 22.11.2019. u 09:28\nOdluka Tvitera da od danas u celom svetu zabrani plaćene političke oglase neće imati veliki uticaj na predstojeću političku kampanju u Srbiji, jer ovdašnje stranke budžete za onlajn reklamiranje većinom troše na Fejsbuku, dok se na popularnom mikro-blogu uglavnom oslanjaju na drugačije strategije.\nPrvi čovek kompanije „Tviter“ Džek Dorsi obrazložio je ovu odluku tvrdnjom da bi domet političkih poruka trebalo da bude zaslužen, a ne plaćen.\nStručnjak za politički marketing Aleksandar Zobenica kaže da se političke stranke u Srbiji ni do sada nisu oslanjale na plaćene tvitove:\n„Na ovoj društvenoj mreži stranke su prisutne uglavnom preko svojih aktivista, takozvanih botova i to će činiti i nadalje. Plaćeni politički marketing mnogo je prisutniji na Fejsbuku, a malo je verovatno da će ova kompanija doneti sličnu odluku.“\nOdluka mikro-blog platforme dolazi u jeku globalne rasprave o sprečavanju širenja lažnih vesti i tzv. dip-fejk objava (lažnih ili izmenjenih snimaka koji deluju autentično) na društvenim mrežama.\nTviteru nije teško palo da se odrekne plaćenog političkog oglašavanja, jer veoma mali deo njihovih prihoda dolazi iz ove oblasti.\nSasvim druga situacija je sa najvećom svetskom društvenom mrežom Fejsbuk koja ogroman deo svojih prihoda dobija od političkog oglašavanja. Nimalo iznenađujuće, oni su poručili da neće menjati svoja pravila kada je reč o plaćenom širenju političkih poruka.\nUpravo Fejsbuk je postao ozloglašen zbog plaćenog širenja političkih poruka, pre svega u kampanjama za „bregzit“ i za izbor Donalda Trampa. Veruje se da je agencija „Kembridž analitika“ zloupotrebom podataka sa Fejsbuka, mikro-targetiranjem i širenjem lažnih vesti trijumfovala u ovim kampanjama.\nNajaktivniju i najobimniju kampanju na društvenim mrežama, pre svega Fejsbuku i Tviteru, već godinama vodi vladajuća Srpska napredna stranka. Međutim, veoma uspešnu kampanju na Tviteru svojevremeno je sproveo pokret „Dosta je bilo“, koji je zahvaljujući tome ušao u parlament na prošlim republičkim izborima.


NBA PO: Serija je ovom informacijom faktički rešena! - Sportske novosti\nNaslovna Najave i prognoze NBA PO: Serija je ovom informacijom faktički rešena!\nNBA PO: Serija je ovom informacijom faktički rešena!\nU 2:30 posle ponoći odigraće se 3. utakmica finala Istočne konferencije NBA, gde će sastati Cleveland Cavaliers i Boston Celtics.\nSa informacijom koja je sinoć izašla o zdravstvenom stanju prve zvezde Boston Celticsa, faktički je završen san o eventualnom velikom finalu NBA. Iako je 0-2 u seriji, Celticsi već sada imaju gotove mizerne šanse da prođu dalje, a sa ovom informacijom su šanse sužene na 1%.\nIsaiah Thomas koji se povredio posle 15ak minuta provedenih na parketu u prošlom meču, imao je povredu kuka 15. marta koja ga je naterala da propusti par mečeva. Thomas je od tada imao problema sa otokom, a povreda je sada takve prirode da u organizaciji Bostona ne žele da rizikuju sa pogorašnjem zdravstvenog stanja, i Thomas će odsustvovati do kraja sezone.\nThomas je gotovo jedina prava napadačka opcija ove sezone za Boston. Mali čovek je postizao 28,9 poena u proseku, a sada će morati da pronađu alternativu u napadačkim akcijama. Prevashodno će se pokušati sa Avery Bradleyem, dok će i iskusni Gerald Green dobiti 15ak minute igre i pokušati trojkama i atraktivnim zakucavanjima.\nMarcus Smart možda nije najpouzdaniji šuter u ekipi, i možda pravi glupe izgubljene lopte, ali njegova energija i želja su ono što treba ekipi u ovakvim trenutcima. Smart je imao odlične asistencije protiv Wizardsa u prošloj rundi, dok je protiv Cavsa u prošlom meču imao najviše asistencija – 7.\nSmart ove sezone protiv Cavsa:\npoeni: 14, 9, 9, 4. (Plejof 4, 6) u svim utakmicama je igrao Thomas koji je mahom bio najbolji strelac\nKladioničarski savet: M. Smart (BOS) više od 9.5 poena @1.85\nNBA predlozi poeni igrača\nPrethodni tekstTiket pratioca facebook grupe (21. maj)\nSledeći tekstPobeda domaćina – nemoguća misija


Kancelarija za reviziju BiH kompletirala izvještaje: Samo dvije institucije dobile pozitivno mišljenje - Impuls\nObjavljeno: Subota, 31 Juli 2021 08:58\nSARAJEVO - Kancelarija za reviziju institucija BiH kompletirala je analizu rada i poštovanja propisa u ministarstvima, kancelarijama, agencijama, institutima i drugim adresama na tom zajedničkom nivou vlasti, a završna ocjena pokazuje da su neki od starih znanaca ponovo na rubu negativne ocjene, piše Glas Srpske.\nRevizori su u petak objavili treću, posljednju grupu izvještaja revizije za 2020. godinu, a pod lupom se našlo 28 institucija, među kojima su i važni resori u Savjetu ministara. Samo dvije institucije su dobile pozitivno mišljenje i za finansijski dio i onaj koji se tiče usklađenosti poslovanja sa zakonima i propisima, a ostali su upozoreni na propuste na određenim stavkama.\nMišljenje s rezervom na finansijske izvještaje, uz skretanje pažnje po osnovu usklađenosti dobile su četiri institucije, a jednoj je skrenuta pažnja na usklađenost poslovanja, uz istovremeno izražavanje rezerve sa skretanjem pažnje na finansijske izvještaje.\nAgencija za lijekove i medicinska sredstva BiH je “zaradila” mišljenje sa rezervom jer nisu poštovali Zakon o radu, Generalni sekretarijat Savjeta ministara nije evidentirao u poslovne knjige informacioni sistem za interoperabilnost, vrijedan 705.401 KM dok Granična policija BiH nije u potpunosti ispoštovala Zakon o javnim nabavkama.\nMinistarstva odbrane i inostranih poslova, takođe, nisu, između ostalog, na propisan način vodili poslovne knjige, a naplaćeni prihodi Službe za poslove sa strancima nisu sravnjeni na pravi način. Kancelarija za razmatranje žalbi nije povrat naknada za uvažene žalbe, u vrijednosti od 1.084.519 KM, evidentirala u poslovne knjige.\n* neevidentiranje prihoda\n* zapošljavanje bez konkursa\n* postupci javnih nabavki\n* korištenje službenih vozila\nInstitucijama je, osim pobrojanog, skretana pažnja i na druge stvari. Tako je Agenciji za lijekove i medicinska sredstva, ukazano da im pravilnik o unutrašnjoj organizaciji i sistematizaciji još nije usklađen sa odlukom Savjeta ministara, a utvrđeni su i nedostaci u postupku javne nabavke. U resoru odbrane, osim na stalni problem u vezi sa vojnom imovinom koji bi trebalo da bude riješen na višim nivoima vlasti, ukazano je na to da nije uspostavljen efikasan sistem evidentiranja po zaključenim sporazumima za donacije, a lista zamjerki poduža je u resoru inostranih poslova.\n- Pravilnik o unutrašnjoj organizaciji nije usklađen sa odlukama Savjeta ministara i nije rađeno na sistemu finansijskog upravljanja i kontrole – piše u njihovom revizorskom izvještaju uz upozoravanje na angažovanje osoba po osnovu ugovora o djelu i nedostatke u procesu javnih nabavki.\nRukovodstvu Službe za poslove sa strancima je, ne izražavajući rezervu na mišljenje o usklađenosti, skrenuta pažnja na način obračuna plata, kao i na korištenje jednog broja službenih specijalizovanih vozila te to da je prijem radnika na određeno vrijeme zasnovan bez sprovođenja konkursa.\nNa angažovanje lica po osnovu ugovora o djelu upozoreno je rukovodstvo u Kancelariji za razmatranje žalbi. Na nivou BiH formirano je ukupno 75 institucija, a za njihov rad godišnje odlazi oko 900 miliona maraka.


RTS :: Vurusolog Nada Kuljić Kapulica: Vakcinacija suvereno sredstvo protiv virusnih infekcija\nKoronavirus u Srbiji Vurusolog Nada Kuljić Kapulica: Vakcinacija suvereno sredstvo protiv virusnih infekcija\nsreda, 03. feb 2021, 06:00 -> 13:01\nVurusolog Nada Kuljić Kapulica: Vakcinacija suvereno sredstvo protiv virusnih infekcija\nU 21. veku više uopšte nije pitanje treba li da se vakcinišemo ili ne, jer je vakcina najevikasnije sredstvo u borbi protiv virusa, kaže za RTS virusolog u penziji doktorka Nada Kuljić Kapulica.\nNada Kuljić Kapulica je gostujući u Beogradskoj hronici RTS-a istakla da se svi igramo doktora, i upitala da li znamo dovoljno o vakcinaciji. Ne zna se sve, kaže, ali se zna da je vakcinacija suvereno sredstvo posebno protiv virusnih infekcija jer je tu broj lekova ograničen.\n"Kada sam ja studirala medicinu svi oni koji su prolazili vežbe na Infektivnoj klinici zapamtili su malog Stevicu koji je bio totalno paralizovan, na veštačkim plućima jer se razboleo od dečije paralize. Tad nije bilo vakcine za dečiju paralizu, ali sada je polio praktično istrebljen zahvaljujući vakcini", navela je primer virusolog u penziji.\nZbog toga u 21. veku uopšte ne treba postavljati pitanje da li da se vakcinišemo ili ne.\n"To je suvišno pitanjem i to nije u skladu sa medicinom. Imamo bolesti i virusa gde nemamo vakcine, poput one za virus HIV-a, jer je taj virusa varijabilne i prevrtljive, ali korona nije takva", kaže doktorka Kuljić Kapulica.\nKada je reč o potencijalnom riziku za trudnice ili hronične bolesnike doktorka kaže da su uputstva za određene bolesti već donete upravo da se pacijenti ne bi vraćali.\n"Zbog toga su potrebna opsežna upustva za indikacije i kontraindikacije na vakcinu. Sigurno da postoji niz nedoumica i zato stručnjaci treba da donesu što striktnija uputstva", smatra virusolog u penziji.\nZadovoljna je odzivom na vakcinaciju pod uslovom da se takav trend nastavi kako bi se stekao kolktivni imunitet.\n"Ja pravim poređenje sa starim koronavirusom, a to je minumim 60 do 70 odsto imunih bilo vakcinisanjem ili stečenim imunitetom, što to je oko milion i po ljudi za našu zemlju", navodi doktorka Kuljić Kapulica.\nIstiče i da je vrlo važno da ljudi znaju koliko je potrebno da prođe vremena dok ne steknu imunitet posle vakcinacije.\n"Kada se uradi potpuna vakcinacija, odnosno prime obe doze, kod većine ljudi stvara se puna imunost posle 15 dana. Međutim, kod nekih ljudi imuni sistem reaguje sporije i može da potraje i do mesec dana", rekla je za RTS virusolog u penziji doktorka Nada Kuljić Kapulica.\nPreminula još 41 osoba, nova 1.244 slučaja zaraze koronavirusom\nSituacija u kovid-bolnicama se polako poboljšava, omikron soj stigao u region


APATINSKA PIVARA PRVA “FAMILY FRIENDLY KOMPANIJA” U SRBIJI U SEKTORU ROBE ŠIROKE POTROŠNJE | Apatinska pivara\nApatin - Beograd, novembar 2020. - Apatinska pivara je prva kompanija u Srbiji u sektoru robe široke potrošnje koja je dobila prestižni Family Friendly Enterprise (FFE) sertifikat. Ovaj sertifikat dodeljuje sertifikaciono telo TMS, prema standardima „Ekvilib“ Instituta iz Slovenije. U Srbiji samo nekoliko kompanija poseduje ovaj sertifikat, a Apatinska pivara je pokazala da su briga o zaposlenima i njihovo zadovoljstvo važan segment njenog poslovanja.\n„Više slobodnih dana za zaposlene čija deca polaze u prvi razred osnovne škole, širok koncept rada na daljinu, odsustva zbog vanrednih porodičnih razloga, podrška očevima u brizi o detetu ili majkama koje se vraćaju na posao nakon porodiljskog - sve su to mere koje su odabrali naši zaposleni i koje u ovom izazovom vremenu potrebne jednoj modernoj porodici. Upravo slušanje potreba kolega kao i okruženje koje pruža pravi balans između privatnog i poslovnog života je pravi put za kreiranje ambijenta za rad u kome će se svako osećati dobro i motivisano“ – navodi Dragan Rosić, direktor ljudskih resursa u Apatinskoj pivari.\nPivara je deo Molson Coors Beverage Company i jedna je od najstarijih aktivnih kompanija u Srbiji koja je osnovana daleke 1756 godine. Sa preko 700 zaposlenih koji rade širom Srbije, ponosno spaja tradiciju i moderno poslovanje kroz savremene koncepte balansa između poslovnog i privatnog života.


Gradovi sveta na slici - Slike.co.rs\n> Slike na platnu>Urbani motivi>Gradovi\nGradovi Pronađeno je 136 proizvoda.\nPrikazuju se 1 - 12 od 136 stavki\nPogled na Prag\nČetvorodelna slika štampana na canvas (slikarskom) platnu i zategnuta na blind ram. Ukoliko želite ovo sliku u drugoj veličini ili obliku kontaktirajte nas. Slika se sastoji iz 4 delova: Prvi deo - 70x30cm Drugi deo - 65x30cm Treći deo - 65x30cm Četvrti deo - 70x30cm Ukupna veličina slike je 120x80cm.\nDvodelna slika štampana na canvas (slikarskom) platnu i zategnuta na blind ram. Ukoliko želite ovo sliku u drugoj veličini ili obliku kontaktirajte nas.. Slika se sastoji iz 2 dela: Prvi deo - 40x110cm Drugi deo - 40x110cm Ukupna veličina slike je 80x120cm.\nČetvorodelna slika štampana na canvas (slikarskom) platnu i zategnuta na blind ram. Ukoliko želite ovo sliku u drugoj veličini ili obliku kontaktirajte nas. Slika se sastoji iz 4 delova: Prvi deo - 65x32cm Drugi deo - 65x32cm Treći deo - 65x32cm Četvrti deo -65x32cm Ukupna veličina slike je 130x85cm.\nČetvorodelna slika štampana na canvas (slikarskom) platnu i zategnuta na blind ram. Ukoliko želite ovo sliku u drugoj veličini ili obliku kontaktirajte nas. Slika se sastoji iz 4 delova: Prvi deo - 35x55cm Drugi deo - 25x70cm Treći deo - 25x70cm Četvrti deo - 35x55cm Ukupna veličina slike je 160x80cm.


Opremanje škola u Paraćinu za predstojeću školsku godinu - Eneca\nVi ste ovde: Home Vesti Opremanje škola u Paraćinu za predstojeću školsku godinu\nSolidarnost i reakcija zaposlenih u kompaniji Filip Moris, uz saradnju sa ENECA-om kao implementacionim partnerom, rezultirala je prikupljanjem sredstva i doniranjem za obnovu škola u Paraćnu koje su oštećene u majskim poplavama. Zaposleni kompanije su odabrali da donacija bude namenjena Tehničkoj školi, koja je i pretrpela najveću štetu u poplavama, zatim Mašinsko-elektrotehničkoj školi i osnovnoj školi Đura Jakšić, kako najveći broj dece čiji su domovi pretrpeli poplavu ide u tu školu.\nŠkoli Đura Jakšić isporučena je interaktivna table, projektor i laptop u cilju restauracije kabineta za učenje stranih jezika, u okviru informatičkog kabineta. Isporuka opreme obavljena je već marta meseca.\nZa Mašinsko-elektrotehničku školu naručena i isporučena oprema namenjena stručnim kabinetima za obuku i praktičan rad učenika koja je bila uništena u poplavama, a koja je neophodna za obučavanje novih generacija učenika ove škole.\nTehnološka škola je pretrpela najveću štetu u poplavama, pa je samim tim i najveći deo sredstava namenjen za pomoć ovoj školi. Početkom marta, sanacija postojećeg i izrada novog nameštaja za 3 specijalizovana kabineta Tehnološke škole je krenula, a takođe je paralelno definisana oprema za stručne školske kabinete, koja je u narednom periodu naručena i isporučena. Na ovaj način, opremljena su potpuno 3 kabineta, kabinet za obuku frizera, kabinet za obuku manikira i pedikira kao i pekarski kabinet što će omogućiti da se u svakoj novoj generaciji oko 100 učenika obučava i postiže odlične rezultate na takmičenjima tokom školovanja, što je dugogodišnja praksa ove škole, kao i da pokrenu uspešnu preduzetničku karijeru nakon školovanja.


SAD pojačavaju sankcije Turskoj, Erdoan ne odustaje od ofanzive - Sandžak Haber - Sandžačke Internet Novine\nNaslovna Vijesti SAD pojačavaju sankcije Turskoj, Erdoan ne odustaje od ofanzive\nSjedinjene Države su uvele sankcije za dva turska ministarstva i trojici ministara kao odgovor na vojnu ofanzivu te zemlje na sjeveru Sirije, kao i druge kaznene mjere, saopšteno je u Vašingtonu.\nMeđutim, predsjedavajuća Predstavničkog doma američkog Kongresa Nensi Pelozi (Nancy Pelosi) ističe da ove sankcije “neće zaustaviti humanitarnu katastrofu koju je izazvao (predsjednik SAD) svojom nepromišljenom odlukom” o povlačenju američkih vojnika.\nU međuvremenu, raste broj žrtava jer su borbe nastavljene uprkos raspoređivanju sirijskih trupa na sjeveru zemlje saglasno dogovoru sa Kurdima kako bi se suprotstavili turskoj akciji.\nAmeričko Ministarstvo finansija saopštilo je da je akcija preduzeta protiv turskih ministarstava odbrane i energetike, kao i ministara odbrane, energetike i unutrašnjih poslova.\n“Akcije turskih vlasti ugrožavaju nevine civile i destabilizuju region, uključujući potkopavanje kampanje za nanošenje poraza ‘Islamskoj državi'”, navodi se u saopštenju.\nPredsjednik Donald Tramp (Trump) telefonom je pozvao turskog kolegu Redžepa Tajipa Erdoana (Recep Tayyip Erdogan) i zatražio momentalno primirje, izjavio je potpredsjednik SAD Majkl Pens.\nPrema njegovim riječima, Tramp je bio odlučan u telefonskom razgovoru sa Erdoanom koji je obećao da ne bi trebalo da dođe do “napada na grad Kobane”.\nPens je rekao da će otputovati u taj region “što je prije moguće”, prenio je BBC.\nPens je upozorio da će sankcije biti pooštrene “ukoliko i dok Turska ne prihvati momentalno primirje”, a nakon toga pregovora o dugoročnom rješenju.\n“SAD i njihovi partneri su oslobodili 100 odsto teritorije od bezobzirnog IDIL-ovog (“Islamska država) kalifata. Turska ne smije da ugrozi ta ostvarenja”, istakao je Tramp.\nOn je napisao da turska ofanziva dovodi civile u opasnost i prijeti miru, bezbjednosti i stabilnosti u regionu. Rekao je da je jasno dao do znanja turskom predsjedniku Erdoanu da turske akcije ubrzavaju humanitarnu krizu i stvaraju uslove za moguće ratne zločine.\nRekao je da Turska mora da osigura bezbjednost civila, uključujući vjerskih i etničkih manjina.\nKako je naveo, potpuno je spreman da “brzo uništi tursku privredu” ako turske vođe nastave tim opasnim i destruktivnim putem.\nAmerički ministar finansija Stiven Mnučin (Steven Mnuchin) opisao je sankcije kao “veoma snažne” i dodao da će mjere imati uticaja na tursku ekonomiju.\nTramp je objavio i da prekida pregovore sa Ankarom o trgovinskom sporazumu vrijednom 100 milijardi dolara i podiže carine na čelik na 50 odsto u nastojanju da izvrši pritisak na nju da zaustavi vojnu ofanzivu u Siriji protiv kurdskih snaga koje Turska smatra terorističkom prijetnjom.\n“Ovim naređenjem omogućiće se Sjedinjenim Državama da uvedu snažne dodatne sankcije za one koji su moguće uključeni u kršenje ljudskih prava, blokiranje primirja, sprečavanje raseljenih ljudi da se vrate kući, nasilnom vraćanju izbeglica ili pretnjama miru, bezbednosti ili stabilnosti u Siriji. Naređenjem se odobrava širok niz posljedica, uključujući finansijske sankcije, blokiranje imovine, ili zabrana ulaska u SAD”, navodi se u tom dokumentu.\nOvaj potez Trampove administracije je uslijdio nakon žestokih kritika da je njena odluka o povlačenju američkih trupa sa sjevera Sirije dala Turskoj “zeleno svjetlo” za početak ofanzive.\nPelozi: Sankcije neće zaustaviti katastrofu izazvanu Trampovom nepromišljenom odlukom\nPredsjedavajuća Predstavničkog doma američkog Kongresa Nensi Pelozi ističe da ove sankcije “neće zaustaviti humanitarnu katastrofu koju je izazvao (predsjednik SAD) svojom nepromišljenom odlukom”.\nSirijske demokratske snage (SDF) predvođene Kurdima, koje su ključni američki saveznik u borbi protiv “Islamske države”, optužile su Vašington da im je povlačenjem svojih vojnika “zabio nož u leđa”.\nKako ocenjuje BBCi, iako sankcije izgledaju kao veoma rigorozne, one su u stvarnosti blaže nego što se očekivalo i ponavlja se situacija iz 2018.\nNaime, tada je Tramp, nakon što je izgubio strpljenje zbog pritvaranja američkog sveštenika u turskom zatvoru, uveo sankcije dvojici ministara i carine od 50 odsto na aluminijum i čelik.\nTada je turska lira pala na rekordno niski nivo od 7,2 za jedan dolar. Od tada se oporavila i uglavnom je nisu pogodile najnovije američke sankcije. SAD čine samo pet odsto tržišta za izvoz turskog čelika.\nNedJelju dana prIJe turske invazije Tramp je naložio da tridesetak američkih vojnika sklone iz sevJeroistoka Sirije što je po mišljenju kritičara dalo zeleno svJetlo Turskoj da krene protiv Kurda, koji su pomogli Ameriku u borbi protiv ekstremista Islamske države.\nOn je rekao da će oko 1,000 američkih vojnika kojima je naredio da napuste Siriju ostati na Bliskom istoku da spriječe ponovo snaženje prijetnje od “Islamske države”.\nU saopštenju izdatom u ponedjeljak veče u kome se odobravaju ekonomske sankcije Turskoj, Tramp je jasno rekao da će američki vojnici potpuno napustiti Siriju.\nVojnici će biti preraspoređeni i ostati u regionu\nOn je rekao da će njihova misija biti da prate situaciju i da spriječe ponavljanje 2014. godine, kada su borci “Islamske države”, koji su se organizovali u Siriji kao borbene snage, upali u susjedni Irak i preuzeli kontrolu nad sjeverom i zapadom Iraka. Tramp je rekao da će mali broj američkih vojnika u bazi na jugu Sirije tamo ostati.\nTurska tvrdi da je cilj ofanzive potiskivanje kurdskih trupa iz granične oblasti i uspostavljanje “bezbjedne zone” do 30 kilometara u dubini sirijske teritorije.\nTurska želi da tu naseli oko dva miliona sirijskih izbjeglica koje su trenutno na njenoj teritoriji.\nMnogi od njih nisu Kurdi, a kritičari upozoravaju da bi ovo moglo dovesti do etničkog čišćenja lokalnog kurdskog stanovništva.\nEU obustavlja izvoz oružja u Tursku\nEvropske zemlje su saopštile u ponedjeljak da će obustaviti izvoz oružja u Tursku, ali za sada ne planiraju da uvedu sveobuhvatni embargo na nivou cijele EU.\nDo sada su Njemačka, Francuska i Holandija suspendovale prodaju oružja Turskoj.\nAnkara je reagovala upozorenjem da će preispitati svoju saradnju sa evropskim blokom zbog njegovog “nezakonite i pristrasne” odluke.\nSedamdeset civila je ubijeno u dosadašnjim borbama, saopštila je Sirijska opservatorija za ljudska prava. Istovremeno, ubijeno 135 pripadnika Sirijskih demokratskih snaga predvođenih Kurdima, 122 lokalna proturska borca, te osam turskih vojnika, saopštava ova humanitarna organizacija.\nAgencija Anadolija je objavila da je ubijeno 18 turskih civila od kurdskih granata ispaljenih preko granice.\nViše od 275.000 ljudi je raseljeno je na sjeveroistoku Sirije, od toga 70.000 dece, saopštile su kurdske regionalne vlasti, a prenosi agencija Reuters.\nPrema podacima UN, izbeglo je najmanje 160.000 civila. Prema nezvaničnim informacijama, pojedine humanitarne organizacije povlače svoje osoblje iz bezbednosnih razloga.\nUsred straha od ponovnog porasta uticaja “Islamske države” u borbama, kurdski zvaničnici saopštili su u nedjelju da je gotovo 800 rođaka stranih pripadnika ove militantne grupe pobjeglo iz logora Ain Isa na sjeveru, nakon sukoba u blizini.\nSirijska vojska na severu\nZbog velikog pritiska kome su izložene, kurdske snage su objavile u nedjelju da su postigle sporazum sa Vladom u Damasku o vojnoj podršci. Sirijska vojska je već ušla na severoistok zemlje, što bi moglo da dovede do sukoba sa turskim snagama.\nDržavni mediji u Damasku su objavili da su vladine snage ušle u strateški važan grad Mangidž, unutar teritorije u kojoj Turska želi da stvori “zonu bezbjednosti”. Turska armija, te proturske, odnosno antivladine jedinice se koncentrišu u blizini ovog grada.\nSporazum sa Kurdima ide u prilog sirijskom predsjedniku Bašaru el Asadu (Bashar al-Assad), jer se njegove snage po prvi put od 2012. vraćaju u severnoistočni deo zemlje. Naime, one su tada bile primorane da se povuku kako bi se borili protiv pobunjenika u drugim područjima, što je omogućilo kurdskim milicijama da preuzmu kontrolu nad ovom oblašću.\nIako se nije slagao sa kurdskom težnjom da uspostavi samoupravu, Asad nije pokušavao da povrati ovu teritoriju, naročito nakon što su postali američki partneri u borbi protiv “Islamske države”.\nOsim u borbi protiv islamista, Kurdi su imali ključnu ulogu za Vašington u ograničavanju uticaja Rusije i Irana u tom dijelu Sirije.\nSirijske snage se, za sada, neće razmještati u oblasti između gradova Tal Abdžad i Ras el Ajn, gdje turske snage koncentrišu udare. Kurdski zvaničnici insistiraju da će oni i dalje politički imati ključnu reč kao i za održavanje reda u pomenutoj zoni.\nRuska vlada, ključni saveznik Damaska, saopštila je da želi da izbjegne mogućnost sukoba svojih i turskih snaga u Siriji, te da ima redovne kontakte sa vlastima u Ankari.\nPrethodni tekstPrvi avion će sa Aerodroma “Morava” poleteti 1. decembra\nSledeći tekstSjenica: Uništavanje neeksplodiranih ubojnih sredstava


Hokejaši Partizana gostuju Bledu\nHokejaši Partizana gostovaće u sredu u Sloveniji, gde će se u okviru 27. kola Slohokej lige sastati sa ekipom Bleda.\nNa dva kole pred kraj regularnog dela takmičenja Partizan zauzima drugo mesto na tabeli sa 46 bodova i utakmicom manje, dok je Bled na šestoj poziciji sa 28 poena.\nUkoliko pobedi, beogradski klub će obezbediti drugu poziciju pred plej-of i prednost domaćeg terena u duelima četvrtfinala i polufinala.\nU dosadašnjim međusobnim susretima Partizan je bio bolji na domaćem terenu, gde je zabeležio dve pobede, dok je Bled na svom ledu ubeležio jedan trijumf.\nUtakmica se igra u sredu od 19.00 časova na ledu sportske hale Bled.


Projektna dokumentacija za Klinički centar Srbije do jula - Istinomer\nO izgradnji novog Kliničkog centra Srbije se govori već godinama. Evropska investiciona banka je još 2006. godine odobrila kredit od 150 miliona evra za izgradnju i rekonstrukciju četiri klinička centra u Srbiji – u Beogradu, Novom Sadu, Kragujevcu i Nišu. Radovi su za sada krenuli u Nišu, a ministar zdravlja, Zlatibor Lončar, je početkom ove godine najavio da će projektna dokumentacija za izgradnju novog Kliničkog centra Srbije (KCS) biti gotova u julu. Nakon toga očekuje se raspisivanje tendera za konačan početak radova.\nRTS, 3. 2. 2015. godine\n„Postaviće ljudi pitanje: i da krenemo sa radovima i da završimo četiri klinička centra, šta dobijamo sa zidovima bez opreme? Ja mislim da to nije dobro. Mislim da je mnogo bolje da završimo dva klinička centra sa opremom i da počnu da rade u istom momentu kada se završe.“\nGlavni projekat za KCS predat je Tehničkoj kontroli CIP-a 8. oktobra. Generalni direktor Saobraćajnog instituta CIP, Milutin Ignjatović, povrdio je za Istinomer da je ovaj projekat odobren.\n„Italijanska projektna kuća je dobila taj projekat da radi preko Mašinoprojekta. Mi smo poslednjih nekoliko godina dobijali delove projekta. Nikad nismo dobili ceo projekat i uvek smo imali primedbe. Projekat nije bio konstruktivan i nije odgovarao stvarnom stanju i ja sam rekao da neću da potpišem ako se to ne ispravi. Naši zahtevi su bili opravdani i projekat koji je sada konačno predat je po našem mišljenju potpuno ispravan“, kaže Ignjatović za Istinomer.\nIako je projekat predat sa tri meseca zakašnjenja, moramo uvažiti činjenicu da je on nakon više godina odlaganja konačno odobren. Takođe, izgradnja novog Kliničkog centra Srbije je od ogromnog značaja za građane Srbije, i zato izjavu ministra Lončara ocenjujemo kao skoro ispunjeno obećanje.\nRekonstrukcija Kliničkog centra Srbije do sada je odlagana nekoliko puta, a jedan od poslednjih rokova bio je i kraj 2012. godine. Međutim, kako je tek prošlog meseca završen projekat, rekonstrukcija bi mogla da bude završena tek 2019. godine, što je sedam godina nakon roka. Može se zaključiti da je najveći problem predstavljala projektna dokumentacija, koja je konačno potpuna.\nBlic, maj 2012. godine\nMeđutim, u decembru iste godine tadašnja ministarka zdravlja Slavica Đukić Dejanović obaveštava javnost da se ni naredne godine (2013) neće krenuti sa rekonstrukcijom Kliničkog centra Srbije.\nBlic, decembar 2012. godine\n„Sa projektnom dokumentacijom za Klinički centar Srbije najmanje se odmaklo, tako da ova zdravstvena ustanova neće moći da bude obuhvaćena planom rada za 2013. godinu“, istakla je ministarka zdravlja.\nI aktuelni premijer Srbije, Aleksandar Vučić, najavio je izgradnju nove zgrade Kliničkog centra u vrednosti od 95 miliona evra, za proleće 2016. godine.\nBeta, 12. oktobar 2015. godine\n„Pokušavamo da nađemo investitora koji bi napravio moderniji Klinički centar na drugoj lokaciji, a da ovaj izmestimo iz Beograda koji je ubedljivo najveći sa 8.000 zaposlenih.“\nKlinički centar Srbije je najveća zdravstena institucija sa najvećim brojem korisnika (60% građana Srbije). Od 12 spratova, koliko ih ima ovaj centar, trenutno se koriste samo četiri. Međutim, zaposleni se suočavaju i sa mnogim drugim problemima, na šta su upozoravali svih ovih godina.\nPolitika, 15. oktobar 2015. godine\n„Zaslužili smo da radimo pod jednim krovom, u modernoj ustanovi. Sada se KCS proteže na 34 hektara, ima 50 fizički odvojenih zgrada paviljonskog tipa, a četiri bolnice su izvan bolničkog kompleksa, što nam otežava rad. Ovde se godišnje zbrine million pacijenata, u bolnicama leči više od 90.000 bolesnika, uradi 50.000 operacija i 7.000 porođaja”, rekao je direktor KCS-a docent dr Milika Ašanin.\nTender bi mogao da bude raspisan u novembru ili eventualno decembru, međutim tu povrdu, nakona više bezuspešnih pokušaja, nismo dobili iz Ministarstva zdravlja.\nIstinomer će pratiti realizaciju ovog projekta.\nAleksandar Vučić Klinički centar Srbije Ministarstvo zdravlja


„Izgradnja kapaciteta za bolju životnu sredinu u CG” - EUIC Podgorica\n„Izgradnja kapaciteta za bolju životnu sredinu u CG”\nPodgorica, 14. jun 2018. – Crna Gora je finalizovala i predala pregovaračku poziciju za poglavlje 27. Međutim, kako poručuju iz Koalicije 27 posao tek predstoji. Na završnoj konferenciji u EU info centru predstavnici članica Koalicije su još jednom ponovili da životna sredina i poglavlje 27 treba da budu prioritet vlade kako bi se spriječile kasnije negativne posljedice za Crnu Goru.\n„Naša koalicija je posebnu zabrinutost ispoljila zbog značajnog kašnjenja sa zaštitom Ulcinjske solane, koja poslije velikog broja konferencija, događaja, obećanja i studija – nije zaštićena. Posebno smo izrazili zabrinutost zbog brojnih infrastrukturnih planova koje su predviđeni u zaštićenim i područijima velike biodivezitetske vrijednosti, kao što je i danas aktuelni projekat izgradnje Porto Skadar Lake na teritoriji Nacionalnog parka Skadarsko jezero,“ rekla je Jelena Marojević Galić iz Grin houma.\nMarojević je podsjetila na ključne uslove koje bi nadležni trebalo da ispune: „Potrebna je izgradnja kapaciteta, unapređenje inspekcijiskih službi kao i pronalaženje modela za finansiranje pregovora u okviru poglavlja 27“.\nOsjećanje nemoći se mora uzeti ozbiljno da bi se izbjegla politička radikalizacija


Najveća svetska pop atrakcija započela evropski deo svetske turneje\nMadona na električnoj\nstolici za 225 evra\nMadona je u Mančesteru u subotu uveče započela evropski deo svetske turneje "Re-Invention", koji će se završiti 26. avgusta nastupom u Vembli areni, u Londonu. Ulaznice za koncert u Mančesteru rasprodate su samo za jedan sat, a to je bilo još u maju!\nOko 14.000 obožavalaca burno je u subotu uveče pozdravilo izlazak na scenu pop ikone koja je nastup počela hitom "Vogue". Madona (45) je svetsku turneju, prvu posle trogodišnje pauze, započela u maju, u Los Anđelesu.\nDžon Hend, novinar BBC-a i Madonin obožavalac, već 20 godina, čitavog leta objašnjava ljudima da nije izgubio pamet, mada planira da na njenoj turneji odgleda osam koncerata - leteo je do Čikaga i Las Vegasa da bi video svoju ljubimicu i potrošivši silne pare na to zadovoljstvo. Strahovanje da Madona možda poslednji put "praši" scenom, kao i 20 godina obožavanja, naveli su Henda da se pokloni svom idolu više puta.\n"Re-Invention" je njena šesta velika turneja, a cena karte ide i do 225 evra. Ovaj šou predstavlja miks stare i nove Madone. Oni koji se sećaju njene rane faze - roze perika i "lutajućih" mladeža na licu mogu da uživaju u prerađenim verzijama nekih od njenih najstarijih hitova - "Material Girl", "Express Yourself" i "Papa Don't Preach". Teatralno izvođenje, element iznenađenja, tematski kostimi i koreografija definitivno čine da svako arenu napusti s osećajem da je video pravog šoumena na delu.\nKoreografija je tipično maštovita, počev od zapanjujućeg joga istezanja za "Vogue", posle kojeg niko više u publici ne veruje da je ona 45-godišnja majka dvoje dece. Ljutito izvođenje "American Life" prate snimci rata u Iraku, "Die Another Day" izvodi vezana za električnu stolicu, a stare kabare vragolije prate Hanky Panky i Deeper And Deeper.


Policajac "oslobodio" pešački kod Zelengore?\nsreda, 06 februar 2013 14:30\nObjektiv našeg sreskog špijuna zabeležio je danas sliku saobraćajnog policajca na pešačkom prelazu u Karađorđevoj ulici kod Hotela Zelengora.\nBahatost i bezakonje predsednika FK Radnički 1923\nutorak, 05 februar 2013 15:15\nNa pešačkom prelazu kod Hotela Zelengora, na sam trotoar svoj Jeep parkirao je predsednik FK Radnički 1923 Milenko Marjanović, koji je pored toga i vlasnik Hotela Zelengora.\nPolicija snima navijače ali ne vidi decu [Video]\nutorak, 29 januar 2013 08:55\nSinoć je Kragujevac bio domaćin velikog košarkaškog derbija između Radničkog i Partizana, u kome je Radnički na zadovoljstvo većine prisutnih navijača slavio sa dva poena razlike.\nDuge liste čekanja za skener koji je neispravan u KC Kragujevac\nutorak, 05 februar 2013 12:45\nNove vesti našeg sreskog špijuna dolaze nam iz KC Kragujevac.\nUživo sa utakmice Radnički - Partizan\nponedeljak, 28 januar 2013 22:24\nNaš sreski špijun nam šalje delić atmosfere sa utakmice Radnički - Partizan iz "Hale Jezero" pri rezultatu 77:75 za domaćina 5 sekundi do kraja\nDo Fiata preko rupa [VIDEO]\nsubota, 02 februar 2013 19:04\nPo rečima mnogih Fiatova fabrika u Kragujevcu je jedna od najmodernijih fabrika automobila u svetu.\nBahati taksista ispred Hitne Pomoći [Video]\nnedelja, 27 januar 2013 18:42\nNaš sreski špijun je zabeležio bahatost jednog taksiste i to na taksi stanici kod Hitne Pomoći. Snimak nije najboljeg kvaliteta ali sasvim je dovoljno da se vidi grubo kršenje saobraćajnih propisa.\nZimska idila na Šumaričkom jezeru [Video]\nnedelja, 27 januar 2013 17:53\nNaš sreski špijun nije mogao da odoli zimskoj idili koja je prekrila naš Kragujevac, pa je otišao na Šumaričko Jezero i napravio par lepih fotografija i snimak ...\nKragujevački doručak u kontejneru\nsreda, 30 januar 2013 13:44\nNaš sreski špijun je zabeležio fotografije na kojima naš sugrađanin čeprka po kontejneru tražeći hranu.\nČišćenje trotoara u Zmaj Jovinoj\nsubota, 26 januar 2013 09:23\nObjektiv našeg sreskog špijuna zabeležio je ovu sliku ovog jutra u Zmaj Jovinoj ulici.\nVišnjak u blatu\n"Ulica iz Zemlje čuda"\nTrotoar za pešake ili parking\nSa pešačkog prelaza u kontejner\nSpasimo Bubanj Jezero [Video]\nStrana 129 od 131


Tokom svog boravka "preko bare" Tripković će obaviti probne treninge na kojima će stručni štabovi tih timova moći da se uvere u njegove kvalitete.\nZbog svojih godina Tripković više ne može da bude izabran na draftu ali i utakvim slučajevima NBA klubovi mogu da angažuju evropske strane igrače.\nIako Tripković ima još godinu dana ugovora sa Huventudom Španci tvrde da navijači tog kluba ne treba da brinu jer i ako Srbin zadovolji u NBA sigurno ostaje još jednu sezonu u ACB ligi pa će mu treninzi u SAD samo "omogućiti da unapredi igru".\nKrstić dobio društvo, Pavlović novi član Bostona\nSaša Pavlović postao je novi član Boston Seltiksa koji su sa našim nekadašnjim reprezentativcem potpisali ugovor do kraja sezone.\nŠek potpisao za Boston Seltikse\nNekada najbolji centar NBA Šekil O'Nil potpisao je dvogodišnji ugovor sa Boston Seltiksima.


U Bjelorusiji opozicionar osuđen na dvije godine zatvora\nKoordinator bjeloruskog opozicionog građanskog pokreta Evropska Bjelorusija Dmitrij Bondarenko osuđen na dvije godine zatvora zbog organizovanja protesta u Minsku.\nZbog izazivanje nereda i narušavanje reda u Minsku je već procesuirano nekoliko osoba.\nU okviru sudskih postupaka povodom masovnih nereda u glavnom gradu Bjelorusije u decembru 2010. poslije predsjedničkih izbora, Bondarenko je osuđen za organizovanje akcija koje su, između ostalog, dovele do ometanja funkcionisanja javnog saobraćaja i rada nekoliko firmi.\n"Učestvovao sam u masovnoj akciji koja je ometala funkcionisanje saobraćaja. U tom dijelu svoju krivicu priznajem, za ostalo ne", rekao je Bondarenko.\nBjeloruska agencija Belta navodi da su suđenju prisustvovali predstavnici OEBS-a, koje je pozvala bjeloruska strana.\nU Minsku je počeo i sudski proces bivšem kandidatu za predsednika Andreju Sanjikovu sa optužbama po tački za koju je predviđeno i do 15 godina zatvora, navela je Belta. On je uhapšen 19. decembra prošle godine i od tada se nalazi u pritvoru državne bezbjednosit.\nKako prenosi ruska agencija Itar-Tas s, zajedno sa Sanjikovom sudi se i aktivistima pokreta Govori istinu Olegu Gnedčiku, Mladi front Vladimiru Jeremenku, studentima Iliji Vasiljeviču i Fjodoru Mirzojanovu. Oni su optuženi za učešće u masovnim neredima i prijeti im do osam godina zatvora.\nRanije je osam osoba osuđeno za učešće u masovnim neredima, od kojih je petoro kažnjeno na tri i četiri godine zatvora, jedan na tri godine ograničenja slobode, a dva državljana Rusije sa stalnim boravkom u Bjelorusiji kažnjena su sa 3.500 dolara, podsjeća Itar-Tass.


Vesti online / Vesti / Svet / London o intervjuu Boširova i Petrova: Zavaravanja i laži\nMinistarstvo inostranih poslova Velike Britanije smatra da je intervju osumnjičenih za trovanje Skripaljevih u Solsberiju, koji su Ruslan Boširov i Aleksandar Petrov dali Sputnjiku i RT-u, primer "zavaravanja i laži" od strane Rusije.\n- Policija i državno tužilaštvo je identifikovali su te ljude kao glavne aktere u incidentu u Solsberiju. Našoj Vladi je očigledno da su oni oficiri ruske vojne obaveštajne službe (GRU), kao i da su upotrebili toksično i nezakonito hemijsko oružje na ulicama naše zemlje - rekao je predstavnik Forin ofisa.\nPodsetio je i da je Velika Britanija u više navrata tražila od Rusije da objasni šta se dogodilo u martu u Solsberiju.\n- Danas, kao što smo mogli i da vidimo, Rusija je reagovala zavaravanjem i lažima - dodao je.\nPrethodno su Boširov i Petrov u intervjuu za Sputnjik i RT izjavili da su u Velikoj Britaniji bili turistički, da su u Solsberiju proveli svega sat vremena, i da nisu pripadnici GRU-a, kao i da nisu umešani u incident sa trovanjem Skripaljevih.\nSVET "Hoćemo spisak optuženih za trovanje Skripaljevih"


Uvod u planove – Mali vodič kroz planiranje gradova\nKakvi sve planovi postoje i u kakvim su odnosima\nplanske dokumente – prostorne i urbanističke planove,\ndokumente za sprovođenje prostornih planova,\nStrategija održivog urbanog razvoja Republike Srbije i\nNacionalna arhitektonska strategija.\nProstorni planovi mogu biti:\nRegionalni prostorni plan,\nProstorni plan jedinice lokalne samouprave i\nProstorni plan područja posebne namene.\nUrbanistički planovi dele na:\nGeneralni urbanistički plan,\nPlan generalne regulacije i\nOsnovna razlika između prostornih i urbanističkih planova jeste veličina teritorije koju obuhvataju, a koja uslovljava njihovu sadržinu, odnosno nivo detaljnosti razrade. Prostorni planovi imaju veći obuhvat i opšta načela uređenja, urbanistički planovi – manji obuhvat i detaljniji nivo obrade. Urbanistički planovi uređuju ljudska naselja – gradove, opštine u užem smislu, njihovu unutrašnju organizaciju, dok se prostorni planovi bave uređenjem prostora u celini – pomenuta naselja se razmatraju samo kao jedan od elemenata u definisanju prostornog razvoja celokupne prostorne celine kojom se plan bavi (države, regiona, grada, opštine…).\nSvi planski dokumenati se rade za vremenski period od najviše 25 godina, nakon koga oni prestaju da važe.\nStrategija održivog urbanog razvoja predstavlja dokument novijeg datuma koji je u Srbiji po pvi put usvojen 2019. godine. Strategija predstavlja sredstvo za upravljanje urbanim razvojem na nacionalnom nivou, definiše dugoročne strateške ciljeve i pruža podršku donosiocima odluka o održivom razvoju. Strategijom su evidentirani ključni problemi urbanog i analizirano stanje urbanog razvoja, definisana vizija, strateški pravci, ciljevi i mere urbanog razvoja sa prioritetnim područjima.\nPlaniranje se zasniva na više načela poput ravnomernog razvoja, racionalnog korišćenja resursa, očuvanja specifičnosti predela, učešća javnosti i drugih. Ta načela su definisana članom 3. Zakona o planiranju i izgradnji.\nJedno od osnovnih načela u planiranju prostornog razvoja jeste održivost. U opštem smislu, održivi razvoj je međusobno uravnotežen i integrisan ekonomski, socijalni i ekološki razvoj kojim se zadovoljavaju potrebe sadašnjice, a ujedno ne ugrožavaju mogućnosti budućih generacija da zadovolje svoje potrebe.\nNeke od osnovnih smernica održivosti u planiranju jesu:\nstrateško povećanje gustine broja stanovnika, pružanje jednakih mogućnosti za sve stanovnike bez obzira na njihove različitosti (socijalne, ekonomske, nacionalne…), planiranje mešovitih namena i njihove funkcionalne i fizičke integracije,\nprednost pešačkog i ostalih ekoloških modela saobraćaja nad automobilskim,\njavni prevoz ispred privatnog,\nočuvanje i jačanje lokalne zajednice,\nprostorni razvoj koji smanjuje negativne ekološke uticaje i ekonomske troškove.\nSvakako, jedno od najvažnijih načela planskog uređenja prostora jesu horizontalna i vertikalna koordinacija.\nHorizontalna koordinacija podrazumeva:\nusklađivanje prostornog razvoja sa socijalnim, ekonomskim, ekološkim, političkim i drugim aspektima života u prostoru obuhvaćenom planom,\npovezivanje prostora koji je predmet plana sa susednim okolnim teritorijama u toku planiranja radi rešavanja zajedničkih funkcija i interesa, kao i\npovezivanje i uključivanje svih zainteresovanih aktera (iz javnog, privatnog i civilnog sektora) u definisanje prostornog razvoja.\nTo praktično znači da pristup planskom uređenju jednog prostora mora biti integralan – da se adekvatno odnosi prema svim aspektima života građana, da su planska rešenja uklopljena u kontekst okruženja i da odgovaraju širem prostoru podjednako kao i prostoru koji je predmet plana. Planer mora da poseduje određeni stepen odgovornosti prema svim stanovnicima šire teritorije bez obzira na prisutne različitosti, a to se najbolje postiže kroz saradnju sa samim stanovnicima i uključivanje njihovih potreba i želja u proces definisanja viđenja razvoja njihovog životnog prostora.\nZa razliku od horizontalne, vertikalna koordinacija podrazumeva uspostavljanje veze svih nivoa prostornog i urbanističkog planiranja (i uređenja prostora), od nacionalnog ka regionalnom i dalje ka lokalnom nivou. Odnosno, rešenja data planovima višeg reda razrađuju se planovima nižeg reda. Tako Regionalni prostorni plan Beograda daje smernice za izradu Generalnog urbanističkog plana Beograda, koji to isto radi za planove generalne regulacije na području Beograda. Navedena hijerarhija u pogledu odnosa između planova višeg i nižeg reda obavezujuća je samo u jednom smeru, od viših ka nižim (od planova šireg područja ka planovima užeg područja), ali ne i obratno. Međutim, poštovanje te hijerarhije ne znači doslovno prepisivanje rešenja datih planovima višeg reda, već njihovu detaljniju razradu, prilikom koje može doći do različitih izmena, poput planiranja kompatibilne namene umesto osnovne (recimo, mešovita namena umesto čistog stanovanja), uvećanja odnosno smanjenja urbanističkih parametara (npr. dozvoljene spratnosti), korigovanja trase saobraćajnice ili infrastrukturnog koridora itd. Pod vertikalnom koordinacijom takođe podrazumevamo i usaglašavanje lokalnih inicijativa, planova i projekata s regionalnim i državnim (recimo, lokalni akciononi plan za zaštitu životne sredine treba da bude usaglašen s nacionalnom strategijom za tu oblast).